title: Dror Kashtan

text: Kesäkuussa 2010 Kashtan palasi seurajoukkuevalmentajaksi Bnei Yehudan peräsimeen. Hän johdatti seuran kauden päätteeksi Israelin liigan neljänneksi ja mukaan Eurooppa-liigaan. Kauden jälkeen kokenut Kashtan jätti Bnei Yehudan ja siirtyi State Cupin voittaneen Hapoel Tel Avivin peräsimeen. Kashtanin pesti päättyi potkuihin jo tammikuussa 2012, kun Hapoel oli jäänyt yhdeksän pisteen päähän sarjakärjestä. Potkujen taustalla olivat myös Kashtanin ja seurajohdon kiristyneet välit.


title: Dror Kashtan

text: Huhtikuussa 2012 Kashtan allekirjoitti sopimuksen Israelin liigassa kuudenneksi sijoittuneen Bnei Yehuda Tel Avivin kanssa. Kashtan luotsasi Bnei Yehudan kaudella 2012/13 Israelin liigassa hienosti neljänneksi. Kausi 2013/14 ei sujunut odotusten mukaisesti ja kokenut valmentaja jätti joukkueen joulukuussa 2013.


title: Juhani Koskela

text: Juhani Koskela oli Väinö Linnan kirjasarjassa, Täällä Pohjantähden alla, Akselin ja Elinan neljäs poika ja nuorin lapsi. Hänen nimensä oli nykyaikaistettu muunnos suvun kantaisän nimestä: Alma olisi halunnut Jussin nimen ensimmäiseksi eikä toiseksi kuten siihen asti mutta Elina ei pitänyt vanhahtavasta Johannes-nimestä vaan se annettiin uudessa muodossa.


title: Juhani Koskela

text: Juhanin kerrotaan olleen nuorennettu painos suvun kantaisästä; hän säästi kaikki pikkurahansa jotka sai ja pikkuleivätkin säästi kunnes lopulta söi melkein imemällä.


title: Juhani Koskela

text: Vanhempien veljien kaaduttua sodissa Juhani peri Koskelan ja meni naimisiin Kylä-Pentin nuorimman tyttären kanssa. Heillä oli tarinan lopussa jo yksi poika.


title: Tigran Sargsjan

text: Tigran Sargsjan (, s. 29. tammikuuta 1960) on Armenian pääministeri 9. huhtikuuta 2008 alkaen. Hänen edeltäjänsä oli Serž Sargsjan, joka valittiin maan presidentiksi.


title: Tigran Sargsjan

text: Sargsjan opiskeli Jerevanin kansallisen talouden instituutissa sekä Leningradin N. A. Voznesenskin taloudellisessa instituutissa ja väitteli 1987. Sargsjan oli Armenian keskuspankin johdossa vuodesta 1998.


title: Connemara

text: Connemara () on laaja niemialue läntisessä Irlannissa Connachtin provinssissa Galwayn kreivikunnassa. Connemaran alue on osa Irlannin suurinta iirinkielistä Gaeltacht-aluetta. Connemara rajoittuu Atlanttiin pohjoisessa, etelässä ja lännessä. Muu osa rajasta kulkee Invermore-joen mukaisesti.


title: Connemara

text: Connemara on perinteisesti jaettu Pohjois- ja Etelä-Connemaraan. Osia erottaa toisistaan Twelve Bensin vuoristo sekä Clifdenissä mereen virtaava joki.


title: Bentsyylipiperatsiini

text: Bentsyylipiperatsiini (BZP) on piperatsiinijohdannaisten ryhmään kuuluva synteettinen psykoaktiivinen aine. Bentsyylipiperatsiini vaikuttaa stimuloivasti keskushermostoon.


title: Bentsyylipiperatsiini

text: Bentsyylipiperatsiini otettiin 2008 EU-maissa huumevalvonnan piiriin. Ainetta on markkinoitu vähittäismyynnissä ekstaasin laillisena vaihtoehtona.


title: Minuteman (täsmennyssivu)

text: Minuteman tai Minutemen voi tarkoittaa ainakin seuraavia:


title: Peter Reid

text: Peter Reid (s. 20. kesäkuuta 1956 Huyton, Liverpool, Englanti) on englantilainen jalkapallovalmentaja ja entinen keskikenttäpelaaja.


title: Peter Reid

text: Reid aloitti ammattilaisuransa vuonna 1974, kun hän solmi sopimuksen Bolton Wanderersin kanssa. Ensimmäisen mitalinsa hän voitti vuonna 1978 Boltonin voittaessa Englannin toiseksi ylimmän tason (2.divisioonan) mestaruuden. Vuonna 1982 Reid myytiin 60 000 punnalla Evertoniin. Muutamaa vuotta aiemmin Everton oli yrittänyt ostaa hänet kymmenen kertaa suuremmalla summalla, mutta Reidin loukkaantuminen keskeytti tuolloin sopimusneuvottelut.


title: Peter Reid

text: Reid saavutti pelaajauransa suurimman menestyksen juuri Evertonissa, jossa oli voittamassa FA Cupia vuonna 1984, kahta Englannin 1. divisioonan mestaruutta (1985 ja 1987) ja Euroopan Cup-voittajien Cupia vuonna 1985. Vuonna 1985 Everton oli lähellä triplamestaruutta, mutta tappio FA Cupin finaalissa Manchester Unitedille murskasi unelman, vaikka Manchester Unitedin Kevin Moran ajettiin ottelun toisella jaksolla kentältä hänen kaadettuaan juuri Reidin, joka oli pääsemässä yksin läpiajoon kohti vastustajan maalia.


title: Peter Reid

text: Reid oli uransa huipulla yksi parhaista keskikenttäpelaajista Euroopassa. Hänet valittiin ksi vuonna 1985. Reid pelasi Evertonissa yhteensä 159 liigaottelua, joissa teki 4 maalia. Myöhemmin urallaan Reid edusti vielä Queens Park Rangersia, Manchester Citya, Southamptonia, Notts Countya ja Burya. Englannin maajoukkueessa Reid pelasi 13 kertaa, mm. vuoden 1986 MM-kisoissa Meksikossa.


title: Peter Reid

text: Reid tunnettiin koko uransa ajan terrierimäisenä keskikenttäpelaajana, joka ei kaihtanut rajujakaan kontakteja vastustajan kanssa, mistä seurasi useita pieniä loukkaantumisia sekä Reidille itselleen, että usein myös vastustajille.


title: Peter Reid

text: Reidin valmennusura alkoi marraskuussa 1990, kun hänet palkattiin Manchester Cityn manageriksi Howard Kendallin tilalle. Kaudella 1990–91 City sijoittui liigassa viidenneksi ollen sijan korkeammalla kuin kaupungin menestyneempi joukkue Manchester United. Manchesteri Cityn ensimmäinen Valioliiga-kausi (1992/93) alkoi heikosti, ja Reid erotettiin tehtävästään jo muutaman ottelun jälkeen.


title: Peter Reid

text: Cityn jälkeen Reid aloitti valmennustehtävät Sunderlnadissa maaliskuussa 1995. Reid nosti nousutaistelussa olleen Sunderlandin Valioliigaan. Vuoteen 2002 saakka Sunderlandin managerina toiminut Reid siirtyi Leeds Unitedin manageriksi vuonna 2003.


title: Peter Reid

text: Lyhyen Leeds-visiitin jälkeen Reid toimi pari kautta Coventry Cityn managerina. Vuonna 2008 hän siirtyi Thaimaan maajoukkueen päävalmentajaksi. Hän jätti tehtävät syyskuussa 2009 palaten Englantiin Stoke Cityn apulaisvalmentajaksi. Kesäkuussa 2010 Reid nimitettiin Plymouth Argylen manageriksi. Hän jätti tehtävän syyskuussa 2011.


title: Poliisi paikalla

text: Poliisi paikalla ("Police Ten 7") on uusiseelantilainen televisiosarja, jossa seurataan Uuden-Seelannin poliisin työskentelyä. Tehtäviin kuuluvat muun muassa huumerikokset, rattijuopot, liikennerikkomukset ja tappelut. Suomessa sarjaa on esittänyt MTV3 Fakta.


title: Tähtitornin vuori

text: Tähtitornin vuori eli Tähtitorninmäki () on noin 30 metriä korkea kallioinen mäki Helsingin Ullanlinnassa Eteläsataman vieressä. Mäki on suurimmaksi osaksi puistoa, mutta siellä sijaitsee myös muutamia julkisia rakennuksia.


title: Tähtitornin vuori

text: Mäen korkeimmalla kohdalla, Unioninkadun eteläpään kohdalla sijaitsee Helsingin yliopiston vuonna 1834 valmistunut observatorio, jonka tähtitorneista mäki on saanut nimensä. Nykyisin observatoriota käytetään edelleen opetus- ja tutkimustarkoituksiin, mutta tähtitieteellisiä havaintoja siellä ei enää voida tehdä, koska kaupungin valot peittävät tähtitaivaan himmeät kohteet kokonaan pois näkyvistä. Tutkijat voivat tehdä havaintoja mm. Kirkkonummen Metsähovissa tai ulkomailla. Tähtitornin portille johtava Unioninkadun puistokäytävämäinen jatke sai vuonna 1973 Nikolaus Kopernikuksen mukaan nimen "Kopernikuksentie". Aikoinaan tähtitorni näkyi pitkän ja suoran Unioninkadun päätepisteenä selvästi Kallion kirkolle saakka, mutta nykyisin Kopernikuksentien molemmin puolin kasvavat puut miltei peittävät sen näkyvistä.


title: Tähtitornin vuori

text: Puistoalueen länsipuolella Kasarmikadun varrella sijaitsee Kirurginen sairaala. Puiston pohjoisreunassa Unioninkadun alkupäässä sijaitsee Helsingin Saksalainen kirkko ja Grundskolan Norsen. Puiston Eteläsataman puoleisella reunalla, korkean jyrkänteen yläpuolella olevalla tasanteella sijaitsee Robert Stigellin veistos "Haaksirikkoiset" vuodelta 1897. Eteläsataman puoleisessa rinteessä on myös Nils Haukelundin ja Rafael Wardin suunnittelema kahdeksan Natsi-Saksaan luovutetun juutalaispakolaisen muistomerkki vuodelta 2000. Kallion sisään on louhittu suuri väestönsuoja, joka rauhan aikana toimii pysäköintitalona. Mäen etelärinteessä on kaksi pitkää ja kapeaa asuinkorttelia, joiden välissä sijaitsevan Ullanpuistikon yli mäen huipulta avautuu näkymä Kaivopuiston yli merelle.


title: Tähtitornin vuori

text: Vuosittain itsenäisyyspäivänä Suomalaisuuden Liitto ja partiolippukunta NMKY:n Rastipartio järjestävät mäellä klo 9 valtakunnallisen lipunnostotilaisuuden, jossa esiintyy myös yksi Suomen vanhimmista kuoroista, Viipurin Lauluveikot -mieskuoro ja torvisoittokunta. Tilaisuus järjestettiin ensimmäisen kerran vuonna 1957, ja se radioidaan suorana lähetyksenä.


title: Tähtitornin vuori

text: Suunnitelmissa on laajentaa puistoaluetta Eteläsataman lahden rantaan saakka, jolloin välissä oleva Laivasillankatu muutettaisiin osittain tunneliksi. Siinä kohdassa kadun ja rantaviivan välissä on nykyisin etupäässä kuorma-autojen pysäköintialue.


title: Tähtitornin vuori

text: Tähtitornin vuori kuuluu Helsinginniemelle luonteenomaisiin korkeisiin kalliokukkuloihin. Sen vanhin tunnettu nimi oli "Kasaberget" ("Vartiovuori" tai "Roihuvuori"). Vuorta käytettiin keskiajalla vartiotulivuorena, jolta on tulimerkein varoitettu lähiseudun asukkaita mereltä uhkaavista vaaroista. Vastaavia vartiotulivuoria oli Suomenlahden rannikolla pitkä ketju, ja myös nykyisen Helsingin lähiympäristössä niitä oli useita, kuten "Kasavuori" ("Kasaberget") Espoon Soukassa, "Roihuvuori" ("Kasberget") ja Kasakallio (Kasaberget) Salmenkalliossa Itä-Helsingissä. Helsinginniemen Kasavuoren vartiotulet kunnostettiin viimeisen kerran Hattujen sodan alla vuonna 1740..


title: Tähtitornin vuori

text: Kun Viaporin merilinnoitusta ryhdyttiin rakentamaan 1740-luvulla, oli tarkoituksena rakentaa samassa yhteydessä laaja linnoitusalue myös mantereelle Helsinginniemen eteläosaan. Augustin Ehrensvärdin alkuperäisessä linnoitussuunnitelmassa, joka hyväksyttiin 1747, Helsinginniemen korkeimmille kallioille Kasavuorelle ja Siltavuorelle oli sijoitettu vahvat linnakkeet, joita yhdisti maavallitus vallinsarvineen. Tämän rakennelman tarkoituksena oli suojata Helsingin kaupunkia mantereen puolelta. Kasavuorella muurattiin 16. heinäkuuta 1748 Ehrensvärdin johdolla linnakkeen peruskivi, ja sille annettiin kuningatar Ulrika Eleonoran mukaan nimi "Ulrikasborg".


title: Tähtitornin vuori

text:
Ulrikasborgin linnoitus oli kunnianhimoisen Helsinginniemen linnoitussuunnitelman ainoa osa, joka lopulta toteutui; kaikki muut suunnitellut linnakkeet ja varustuksetujn, mukaan lukien Siltavuoren linnoitus, jäivät rahan ja resurssien puutteessa kesken. Linnoitustöistä mäki sai uuden nimen "Ulrikasborgsberget". Suomeksi nimi väännettiin aluksi muotoon "Ulriikaporinvuori", jota käytettiin vielä 1800-luvulla. Sen mukaan on saanut nimensä myös Ullanlinnan kaupunginosa (ruotsiksi Ulrikasborg). Nykyisin nimeä Ullanlinnanmäki kuitenkin käytetään läheisen Kaivopuiston korkeimmasta kalliosta, jolla sijaitsee Ursan tähtitorni.
Ulriikaporinvuoren huipulle valmistui yliopiston tähtitorni vuonna 1833. Useiden vuosikymmenien ajan, 1800-luvun lopulta toiseen maailmansotaan saakka, tornin huipusta annettiin "hattumerkki" joka päivä klo 12, jotta kaupunkilaiset voisivat sen avulla tarkistaa kellonsa. Alkujaan samanaikaisesti ammuttiin myös Katajanokan kärjen varuskunnassa laukaus, mutta näin ei enää 1900-luvun puolella tehty.


title: Tähtitornin vuori

text: Tähtitornin rakentamisen jälkeen kallio sai vähitellen uuden nimen Tähtitorninmäki tai Tähtitornin vuori. Jälkimmäinen näistä nimistä vahvistettiin viralliseksi vuonna 1928 . Mäki oli etupäässä karua ja louhikkoista kalliota, kunnes se 1890-luvulla kaupunginpuutarhuri Svante Olssonin johdolla istutettiin vehmaaksi puistoksi. 1920-luvulla puistoa uudistettiin Olssonin pojan Paul Olssonin suunnitelmien mukaan.


title: Tähtitornin vuori

text: 1900-luvun alussa Tähtitorninmäkeä ehdotettiin myös Eduskuntatalon sijaintipaikaksi.


title: Tähtitornin vuori

text: Puistoon sijoitetuista julkisista taideteoksista näkyvimmällä paikalla on Robert Stigellin yli 4 metrinen veistos ”Haaksirikkoiset”. Teoksen aiheena on haaksirikkoon joutunut perhe. Kun teos paljastettiin loppuvuodesta 1898, se sai myös voimakkaita poliittisia merkityksiä sortovuosien vuoksi: haaksirikkoon joutunut perhe on kääntänyt selkänsä itään ja kohottaa katseensa pelastuksen toivossa kohti länttä.


title: Tähtitornin vuori

text: Rantaa pitkin kulkevan Laivasillankadun ja Saksalaisen kirkon välisellä alueella sijaitsee kolme muuta taideteosta. Gunnar Finnen teos ”Habsburg-höyrylaivan muistomerkki” on vuodelta 1939. Graniittinen kivipaasi on pystytetty kunnioittamaan Suomen sisällissodassa kaatuneita ja erityisesti höyrylaiva Habsburgin tuhossa 1918 hukkuneita saksalaisia sotilaita.


title: Tähtitornin vuori

text: Niels Haukelandin ja Rafael Wardin ”Juutalaispakolaisten muistomerkki” (”Apua anovat kädet”) taas on pystytetty vuonna 2000 niiden juutalaisten muistoksi, jotka toisen maailmansodan aikana luovutettiin Suomesta Saksaan. Muistomerkki koostuu kivipaadesta ja siihen nojaavasta kahdesta reliefistä. Paateen on kaiverrettu tapahtumaan liittyvää tekstiä sekä luovutettujen 8 henkilön nimet.


title: Tähtitornin vuori

text: Gustav von Numersin ”Kuninkaallisen Suomen tykistörykmentin muistomerkki” on pystytetty paikalle, jossa rykmentin pääkasarmi toimi vuosina 1794–1811. Muistomerkki on graniittinen luonnonkivi, johon on kiinnitetty pronssinen muistolaatta.


title: Tähtitornin vuori

text: Puiston eteläreunassa Tähtitorninkadun varressa on lammikko, johon vuonna 1928 pystytettiin Wäinö Aaltosen veistos "Kahlaaja". Vuonna 1994 se kuitenkin vaurioituneena siirrettiin Rikhardinkadun kirjastoon. Vuonna 2008 lammikkoon pystytettiin Marjo Lahtisen veistos "Torso".


title: Vazgen Sargsjan

text: Vazgen Sargsjan (, 5. maaliskuuta 1959 – 27. lokakuuta 1999) oli armenialainen poliitikko, maan pääministeri vuonna 1999. Hänet murhattiin aseistetussa hyökkäyksessä parlamenttiin. Sargsjan oli monien muiden Armenian poliitikkojen tavoin kunnostautunut Vuoristo-Karabahin sodassa Azerbaidžania vastaan.


title: Vazgen Sargsjan

text: Sargsjan opiskeli liikuntatieteitä Jerevanissa. Hän oli myös kotikaupungissaan Araratissa Komsomolin tehdasosaston sihteeri. Hän johti myöhemmin Garun-lehteä ja hänet valittiin Armenian korkeimpaan neuvostoon 1990.


title: Vazgen Sargsjan

text:
Sargsjan komensi Jerkrapa-vapaaehtoisjoukkoja Vuoristo-Karabahin sodassa. Hän oli vuodesta 1991 Armenian puolustusministeri, presidentin neuvonantaja, valtioministeri vastuussa puolustuksesta ja uudelleen puolustusministeri 1995–1999. Hänen ansionaan pidetään myös presidentti Levon Ter-Petrosjanin voiton varmistamista vuoden 1995 kiistellyissä vaaleissa ja niiden jälkeisten levottomuuksien hillitsemistä.
Sargsjan edusti Armenian republikaanipuoluetta. Hänet nimitettiin kesäkuussa 1999 maan pääministeriksi.


title: Vazgen Sargsjan

text: Sargsjan kuoli toimittaja Nairi Hunanjanin johtamassa aseistetussa hyökkäyksessä maan parlamenttiin. Samalla sai surmansa puhemies Karen Demirtšjan ja useita muita. Sargsjan palkittiin kuolemansa jälkeen Armenian kansallissankarin arvonimellä. Hänet haudattiin Jerablorin sotilashautausmaalle.


title: Vazgen Sargsjan

text: Hänen veljensä Aram Sargsjan nimitettiin hänen jälkeensä vuoteen 2000 asti pääministeriksi.


title: Amélie (albumi)

text: Amélie ("Le Fabuleux destin d’Amélie Poulain") on soundtrack vuonna 2001 julkaistulle samannimiselle elokuvalle, jonka on ohjannut Jean-Pierre Jeunet. Levyn avulla myös sen säveltäjä Yann Tiersen nousi maailmalla laajempaan tietouteen.


title: Amélie (albumi)

text: Elokuvan säveltäjä valikoitui, kun Jean-Pierre Jeunet’n kuvaussihteeri pani heidän ajaessaan soittimeen uuden CD:n, jota Jeunet ei ollut kuullut aikaisemmin. Yann Tiersenin musiikki yllätti ohjaajan, ja saman tien tämä hankki miehen koko tuotannon itselleen ja pyysi häntä uuden elokuvansa säveltäjäksi.


title: Amélie (albumi)

text: Kuitenkin samaan aikaan Tiersen työsti uutta albumiaan "L’Absentea", eikä hänellä ollut suuresti aikaa soundtrackin tekoon. Aikakiireestä johtuen Jeunet alkoi haravoida sopivia kappaleita Tiersenin edellisiltä albumeilta, säveltäjän itse tehdessä muutaman ylimääräisen kappaleen vanhojen kappaleiden seuraksi. Näin soundtrackista tuli sekoitus Tiersenin uutta ja vanhaa materiaalia.


title: Amélie (albumi)

text: Elokuvan menestyksen myötä Tiersen nousi nopeasti tunnetuksi ympäri Eurooppaa ja osa uusista levyä varten tehdyistä kappaleista esiintyivät myös miehen seuraavalla albumilla "L’Absente".


title: Christopher Tomlinson

text: Christopher Tomlinson (s. 15. syyskuuta 1981) on brittiläinen pituushyppääjä.


title: Christopher Tomlinson

text: Tomlinson aloitti yleisurheiluharrastuksensa Middlesbroughin yleisurheiluseurassa. Hän voitti kaksi Englannin koulujen mestaruutta kolmiloikassa ja yhden pituushypyssä, jonka jälkeen hän päätti keskittyä niihin lajeihin. Hän sijoittui 2000 Santiago de Chilen nuorten MM-kisoissa pituudessa kahdenneksitoista tuloksella 729. Kaksi vuotta myöhemmin hän rikkoi pituushypyssä Lynn Daviesin 29 vuotta vanhan Yhdistyneen kuningaskunnan ennätyksen ja hyppäsi kuudenneksi sekä Manchesterin Kansainyhteisön kisoissa tuloksella 779, Münchenin EM-kisoissa sekä yleisurheilun maailmancupissa tuloksella 785. Lisäksi hän voitti samana vuonna Euroopan-cupin. Vuonna 2003 Tomlinson oli kolmas Euroopan sisäratojen cupissa tuloksella 797, mutta karsiutui Birminghamin sisäratojen MM-kisoissa. Myöhemmin samana vuonna hän sijoittui Pariisin MM-kisoissa yhdeksänneksi.


title: Christopher Tomlinson

text: Tomlinson sijoittui Birminghamin sisäratojen MM-kisoissa 2004 kuudenneksi tuloksella 817. Myöhemmin samana vuonna hän voitti Euroopan cupin, hyppäsi viidenneksi Ateenan olympialaisissa tuloksella 825 ja kuudenneksi . Seuraavana vuonna hän karsiutui Madridin sisäratojen EM-kisoissa ja Helsingin MM-kilpailuissa. Vuonna 2006 Tomlinson oli kuudes Melbournen Kansainyhteisön kisoissa ja yhdeksäs Göteborgin EM-kisoissa. Seuraavana vuonna hän sijoittui viidenneksi Birminghamin sisäratojen EM-kisoissa, mutta karsiutui Osakan MM-kisoissa. Kauden lopussa hän oli viides.


title: Christopher Tomlinson

text: Tomlinson voitti Valencian sisäratojen MM-kisoissa 2008 MM-hopeaa tuloksella 806, mutta karsiutui myöhemmin samana vuonna Pekingin olympialaisissa. Vuonna 2009 hän oli kahdeksas Berliinin MM-kilpailuissa ja seitsemäs . Hän karsiutui loppukilpailusta Dohan sisäratojen MM-kilpailuissa 2010. Samana vuonna hän oli kolmas Euroopan joukkuemestaruuskilpailuissa ja voitti pronssia Barcelonan EM-kilpailuissa tuloksella 823. Kansainyhteisön kisoissa hän jäi loppukilpailussa ilman tulosta. Vuonna 2011 hän oli kolmas Euroopan joukkuemestaruuskilpailuissa. Saman vuoden Daegun MM-kilpailuissa hän oli yhdestoista tuloksella 787.


title: Giant’s Causeway

text:
Giant's Causeway on noin 40 000 yhteen liittyneestä basalttipylväästä koostuva nähtävyys Pohjois-Irlannin koillisrannikolla Antriminin kreivikunnassa noin 4,8 km Bushmillsin kylän pohjoispuolella.
Pääasiassa kuusikulmaisista pylväistä koostuva kalliomuodostelma on saanut alkunsa 50–60 miljoonaa vuotta sitten tapahtuneesta tulivuoren purkauksesta ja siitä syntyneestä laavavirrasta. Paksu laavavirta on jäähtynyt tasaisesti ja samalla sen tilavuus on pienentynyt. Kutistumisen seurauksena laavaan on tullut säännöllisiä halkeamia, joita vesi on edelleen laajentanut. Prosessi on toistunut useita kertoja, josta muistona rantatörmän kalliossa on useita balsalttipylväskerroksia.


title: Giant’s Causeway

text: Unesco julisti nähtävyyden maailmanperintökohteeksi vuonna 1986. Tällä hetkellä alueesta vastaa National Trust, joka rakentaa alueelle turistikeskusta ja vaellusreittiä. Nykyään Giant’s Causeway on Pohjois-Irlannin suosituin turistinähtävyys, jossa käy vuosittain noin 500 000 kävijää.


title: Terttu Uhlenius

text:
Terttu Uhlenius (s. 1939) on suomalainen laulaja ja näyttelijä.
1960-luvulla useiden tanssiyhtyeiden laulusolistina. Hän on toiminut myös kunnallispolitiikassa Järvenpään kaupunginvaltuutettuna sekä Tuusulan kunnanvaltuutettuna. Uhlenius oli Presidentti Mauno Koiviston valitsijamies vuonna 1988.


title: Terttu Uhlenius

text: Terttu Uhlenius aloitti laulajana 1960-luvun alkupuolella. Esiintyminen oli tuolloin puoliammattilaista, päivätyö hänellä oli vakuutusyhtiössä. Vuonna 1966 hän siirtyi ammattilaiseksi ja perusti aviomiehensä pianisti Jani Uhleniuksen kanssa suositun yhtyeen, joka esiintyi pääkaupungin tunnetuimmissa tanssiravintoloissa ja yökerhoissa.


title: Terttu Uhlenius

text:
Perheen kasvaessa keikkailu väheni. Uhlenius perusti vuonna 1972 Järvenpäähän äänilevy- ja musiikkikauppa Krammarin, mutta jatkoi esiintymisiä ohjelma- ja tanssikeikkojen lisäksi mm. poliittisessa ohjelmaryhmässä (Avainryhmä), jonka musiikillisena johtajana toimi Jani Uhlenius ja muina jäseninä sosiaalidemokraattisen Työväen sivistysliiton kulttuuritoiminnasta tuttu Apeli Halinen sekä näyttelijä Ahti Jokinen.
Uhlenius esiintyi joitakin kertoja laulajana sekä Yleisradion että MTV:n televisio-ohjelmissa. Ainoa ulkomainen televisioesiintyminen on tapahtunut Moskovassa, Neuvostoliiton television pää- eli ykköskanavalla.


title: Terttu Uhlenius

text: Terttu Uhlenius siirtyi myöhemmin teatterin pariin ja teki puhe- ja laulurooleja (mm. Prinsessa Ruusunen ja Hukassa on hyvä paikka -musikaaleissa / Järvenpään teatteri).


title: Terttu Uhlenius

text: Uhlenius on esittänyt Tapio Rautavaaran puolisoa Liisaa näytelmässä "Tuoppini jäljet mä tunnen". Ensi-ilta oli helsinkiläisessä teatteriravintola Nyyrikissä marraskuussa 1999. Näytelmä kuului yli kolme vuotta Nyyrikin suosituimpiin. Tuoppini jäljet -näytelmän Liisana hän on esiintynyt kotimaan lisäksi muun muassa Saksassa ja Espanjassa.


title: Nikolai Punin

text: Nikolai Nikolajevitš Punin (, 28. marraskuuta 1888 Helsinki – 21. elokuuta 1953 Vorkuta) oli venäläinen toimittaja.


title: Nikolai Punin

text: Punin toimitti lukuisia lehtiä, ja oli myös perustamassa ikonografian osastoa Venäjän valtion museoon. Punin oli runoilija Anna Ahmatovan elämänaikainen ystävä ja avomies. Hän oli syytettynä Leningradin jutussa ja hänet tuomittiin työleirille Vorkutaan, jossa hän kuoli.


title: Nikolai Punin

text: Avainhenkilö Venäjän taiteessa


title: Nikolai Punin

text: Nikolai Punin oli syntynyt Helsingissä. Nuorena Punin muutti Pietariin, missä kävi klassisen lukion ja tapasi Anna Ahmatovan. Vuosina 1907–1914 Punin opiskeli historiaa professori D.V Ainalovin johdolla Pietarin yliopistossa. Hän valmistui vuonna 1914 pääaineenaan taidehistoria. Opintojensa jälkeen Punin aloitti uransa taidekriitikkona ja toimittajana. Punin oli Venäjän taiteen avainhenkilöitä, ja hän toi esille akhmeismin, konstruktivismin, formalismin ja muita taiteen ja kulttuurin kehityssuuntia. Vuonna 1918 Anatoli Lunatŝarski nimitti Puninin tärkeisiin virkoihin, kuten Pietarin koulutuskomitean, Venäjän museon kansankomissaariksi ja Eremitaaŝin johtajaksi.


title: Nikolai Punin

text: Nikolai Punin oli siviilivihitty runoilija Ahmatovan kanssa 1920- ja 30-luvuilla. Neuvostoliiton salainen palvelu vangitsi Puninin kahdesti Stalinin diktatuurin aikana.


title: Nikolai Punin

text: Vuonna 1949 Punin oli vangittu syytettynä "neuvostovastaisesta" toiminnasta, koska hän oli sanonut tuhansien Leninistä otettujen kuvien olevan mauttomia. Puninin kuuluisat eurooppalaiset esikuvat kuten Rembrandt ja impressionistit olivat kommunistien mielestä todiste Puninin "neuvostovastaisesta" toiminnasta.


title: Nikolai Punin

text: Punin on tunnettu taidekokoelmien pelastajana. Eremitaašin ja Venäjän museon kuraattorina Punin pelasti pelasti merkittäviä taiteen mestariteoksia.


title: Nikolai Punin

text: Punin oli myös merkittävä luennoitsija; hänen luentonsa olivat hyvin suosittuja yleisön ja lukuisten opiskelijoiden keskuudessa. Puninin taide-esseet ja muistelmat on julkaistu englanniksi ja venäjäksi


title: Moncalieri

text: Moncalieri on kaupunki Italian pohjoisosassa. Se sijaitsee yhdeksän kilometriä etelään Torinosta ja kuuluu Piemonten alueeseen ja Torinon metropolikaupunkiin. Kaupunki on pinta-alaltaan noin 48 neliökilometriä ja asukkaita siellä on vajaat 60 000.


title: Moncalieri

text: Moncalieri on tunnettu linnastaan, joka rakennettiin 1100-luvulla ja laajennettiin 1400-luvulla. Siitä tuli myöhemmin Savoijin kuningashuoneseen kuuluneiden Viktor Emanuel II:sen ja Marie Clothilden suosittu asuinrakennus. Se kuuluu nykyään Unescon maailmanperintöluettelon kohteeseen Savoijin kuninkaallisen suvun asuinrakennukset.


title: Oireyhtymä

text: Lääketieteessä oireyhtymä eli syndrooma on joukko samanaikaisia oireita ja/tai ilmiöitä, jotka vastaavat tiettyä fyysistä tai psyykkistä häiriötä eli sairautta, joka voidaan siten oireyhtymän oireiden/ilmiöiden perusteella todeta.


title: Oireyhtymä

text: Sana "syndrooma" on johdettu kreikankielen sanasta σύνδρομον, joka tarkoittaa "yhtäaikaisuutta".


title: Oireyhtymä

text: Alkuperäisestä lääketieteen termistä ilmaisu myöhemmin on muutettu myös muihin yhteyksiin, kuten biologiaan.


title: Oireyhtymä

text: Avicenna kirjallaan Lääketieteen kaanon (julkaistu 1025) oli varhaisimpia oireyhtymän käsitteen kehittäjiä, ja sovelsi sitä tiettyjen sairauksien toteamiseen. Syndrooman käsitettä kehitti 1600-luvulla edelleen Thomas Sydenham.


title: Alivuokralainen (näytelmä)

text: Alivuokralainen on suomalainen farssinäytelmä, jonka ovat käsikirjoittaneet Kummeli-ryhmän jäsenet Heikki Vihinen ja Timo Kahilainen. Näytelmää esitettiin Tampereen Teatterissa vuosina 2003–2010, ja se oli Tampereen Teatterin historian toiseksi suosituin esitys. Päärooleja esittivät Jukka Leisti, Tuija Ernamo, Ritva Jalonen, Kake Aunesneva ja Heikki Kinnunen, ja ohjaaja oli Heikki Vihinen. Vuonna 2010 näytelmää esitettiin myös Rauman Kaupunginteatterissa.


title: Alivuokralainen (näytelmä)

text: "Alivuokralainen" saavutti 200 esityksen rajan 18. toukokuuta 2007 ja 100 000 katsojan rajan 30. tammikuuta 2008.  Näytelmästä on tehty myös elokuvaversio "Kummeli Alivuokralainen", joka valmistui vuonna 2008.


title: Alivuokralainen (näytelmä)

text: Näytelmän päähenkilöt ovat hyönteistutkija Pauli Bergström ja munuaiskirurgi Lauri Mustonen, jotka asuvat vuokralla tilavassa asunnossa ja ovat päättäneet pysyä poikamiehinä. Heidän täytyy kuitenkin etsiä alivuokralainen, kun uusi vuokraisäntä päättää korottaa vuokraa.


title: Rautajärvi

text: Rautajärvi on kylä Pälkäneellä Kaakkois-Pirkanmaalla entisen Luopioisten kunnan alueella. Rautajärvi sijaitsee seitsemän kilometrin päässä Luopioisten kirkonkylästä ja noin 30 kilometrin päässä Pälkäneen keskustasta. Kylästä on matkaa Tampereelle noin 65 kilometriä.


title: Rautajärvi

text: Rautajärven taajama sijaitsee teiden 322 ja 3200 risteyksen vieressä Rautajärven ja Kantolan kylien rajalla. Taajamassa asuu noin 200 vakituista asukasta, koko kylässä yli 400. Palveluja Rautajärvellä ovat muun muassa Parturi-Kampaamo Sandra, Kahvila Ravintola EloTähkä, Tarmo lähikauppa, Punttisali Ironlake Kymi sekä sekatavarakauppa Hippeläinen. Rautajärven viimeinen K-kauppa oli K-extra Rautajärvi, joka suljettiin vuonna 2006. Kylälle perustettiin uusi kyläkauppa 2012. Kiinteistö sai jo remonttivaiheessa nimen Pälkäneen itäkeskus.


title: Rautajärvi

text: Kylässä on noin 50 oppilaan peruskoulun alakoulu, joka kattaa koko Pälkäneen kunnan itäisimmän osan.


title: Rautajärvi

text: Rautajärvi sijaitsee Laipanmaan laajan metsäalueen vieressä ja kylästä pääsee sen retkeilyreiteille. Kylän keskellä maisemassa kohoaa Kuhmalahdelta Lammille ulottuvaan pitkittäisharjujaksoon kuuluva Rautakankaan soramuodostuma, jonka äärellä kylän keskus sijaitsee. Kylässä sijaitsee myös samanniminen järvi Rautajärvi (laajuudeltaan 2,43 neliökilometriä), joka on Kukkian pohjoisin osa.


title: Rautajärvi

text: Kylän tapahtumia ovat muun muassa vuosittain elokuun alussa pidettävät markkinat ja maaliskuussa järjestettävät metsätyöperinnepäivät. Rautajärven Mopokerho järjestää talvisin Jääpiitvei kilpailut pappamopoille.


title: Rautajärvi

text: Rautajärvellä toimii muun muassa kyläyhdistys, Luopioisten sahtiseura sekä vanhoja mopoja harrastava Rautajärven Mopokerho.


title: Rautajärvi

text: Pirkanmaan vuoden kylä 2013 on Rautajärvi.


title: Rautajärvi

text: Rautajärven postinumero on 36910.


title: Matthew Dryke

text: Matthew Dryke (s. 21. elokuuta 1958) on yhdysvaltalainen skeet-ampuja. Hän voitti olympiakultaa Los Angelesista 1984. Maailmanmestaruuden hän on voittanut kahdesti ja kerran hopeaa.


title: Wonsan

text: Wonsan (, hanja 元山市, McCune-Reischauer "Wŏnsan-si") on Korean demokraattisen kansantasavallan Gangwonin maakunnan pääkaupunki ja satamakaupunki. Se sijaitsee maakunnan pohjoisosassa Japaninmeren rannikolla Pjongjangin itäpuolella. Vuoden 2008 väestönlaskennan mukaan siellä oli 363 127 asukasta.


title: Wonsan

text: Alun perin Wonsan oli suuri kalastuksesta ja maanviljelystä elävä kylä, jonne japanilaiset avasivat sataman 1880-luvulla. Paikkakunnalle rakennettiin rautatie vuonna 1914 ja se kasvoi nopeasti 1900-luvun alkupuoliskolla. Korean sodan jälkeen Wonsan menetti merkityksensä kauppasatamana, mutta satama säilyi sotilas- ja kalastuskäytössä. Kaupungissa on kone-ja laivanrakennusteollisuutta, mutta teollisuuden sijaan Pohjois-Korean viranomaiset ovat kehittäneet sitä etenkin matkailu- ja kulttuurikaupunkina. Wonsan toimii kauttakulkupaikkana Geumgangvuoren matkailulle.


title: Ammunnan maailmanmestaruuskilpailut 2005

text: Kansainvälisen ampumaurheiluliiton (ISSF) haulikkolajien maailmanmestaruuskilpailut järjestettiin 24.-31.5.2005 Pohjois-Italiassa Brescian maakunnan Lonatossa.


title: Venaria Reale

text: Venaria Reale on kunta Italian pohjoisosassa Piemonten alueella, Torinon metropolikaupungissa. Se sijaitsee kahdeksan kilometriä Torinosta luoteeseen. Kaupunki on pinta-alaltaan 20,4 neliökilometriä ja asukkaita siellä on noin 35 000.


title: Venaria Reale

text: Venaria Realen kunta tunnettiin aiemmin nimellä "Altessano Superiore", ja nykyisen kunnan alueella oli myös toinen kylä nimeltään "Altessano Inferiore". Kaksi Altessanon kylää yhdistyivät Venariaksi, kun Savoijin kuningassuvun Kaarle Emanuel II rakennutti alueelle 1600-luvun lopulla metsästyslinnan, josta ranskalaisperäinen sana Venaria tulee.


title: Venaria Reale

text: Kunnassa sijaitsee kaksi Unescon maailmanperintöluetteloon kuuluvaa Savoijin kuninkaallisen suvun rakennusta. Suuri "Reggia di Venaria Reale" -metsästyslinna ja "Borgo Castello nel parco de La Mandria".


title: Galt MacDermot

text: Arthur Terence Galt MacDermot (18. joulukuuta 1928 Montreal – 17. joulukuuta 2018) oli kanadalainen säveltäjä ja pianisti. Hänet muistetaan varsinkin "Hair"-musikaalista (1967), josta tehtiin vuonna 1979 myös samanniminen elokuva. Hän sovitti myös Shakespearen farssin "Kaksi nuorta veronalaista" musikaaliksi. Hänet on palkittu Grammylla.


title: Galt MacDermot

text: MacDermot opiskeli kotikaupungissaan viulun ja pianon soittoa. Hän toimi kirkkourkurina minkä lisäksi hän oli jazz- ja pop- säveltäjä. Hän kiinnostui mustan musiikin vaikutteista ja lähti opiskelemaan afrikkalaista kansanmusiikkia Etelä-Afrikkaan Kapkaupunkiin Capetown College of Music -oppilaitokseen. Vaikutteet siirtyivät "Hair"-musikaaliin, josta hän totesi:


title: Galt MacDermot

text: Hänen Suomessa tunnetuin sävellyksensä "Hairin" ohella on ”Afrikan valssi”, jonka suomeksi tulkitsi Lasse Mårtenson. McDermot sai Grammyn tästä sävellyksestä.


title: Galt MacDermot

text: Muita töitä ovat olleet esimerkiksi musikaali "Dude" ja scifi-musikaali "Sun".


title: Branden Steineckert

text: Branden Steineckert (s. 21. huhtikuuta 1978) on yhdysvaltalainen muusikko, joka soittaa rumpuja punkyhtye Rancidissa ja joulukuusta 2007 lähtien pop-punkyhtye Losing Autumnissa. Molemmat yhtyeet ovat kotoisin San Franciscon Bay Arealta. Steineckert oli aiemmin The Usedin rumpali, mutta hänet erotettiin yhtyeestä heinäkuussa 2006.


title: Branden Steineckert

text: Branden Steineckert syntyi Pocatellossa, Idahon osavaltiossa. Hän kasvoi mormoniperheessä, joka muutti yli 20 kertaa hänen nuoruutensa aikana. Brandenin ollessa 11-vuotias hänen vanhempansa erosivat ja vähän myöhemmin hänen isänsä Neil Steineckert teki itsemurhan. Tämän jälkeen Branden aloitti rullalautailun päästäkseen pakoon ongelmiaan. Uskonnollisessa kotikaupungissaan häntä ei hyväksytty. ”Jos et sovi tiettyyn muottiin Provossa, sinua katsotaan alaspäin. Ihmiset olettavat automaattisesti, että olen huumediileri, koska minulla on tatuointeja ja irokeesi. Koska näytin miltä näytin ja olin skeittari, tiesin huonoja uutisia,” Branden kertoi Blenderin haastattelussa vuonna 2004. 16-vuotiaana Branden päätti opetella soittamaan rumpuja, koska hänen isänsä oli soittanut rumpuja saman ikäisenä. Branden oli Strange Itchin perustajajäsen. Yhtyeestä muodostui monien jäsenvaihdosten jälkeen The Used.


title: Branden Steineckert

text: Branden soitti The Usedin kahdella ensimmäisellä levyllä, jotka saavuttivat suuren suosion ja ovat myyneet platinaa. Branden poikkesi yhtyeen muista jäsenistä siinä, ettei hän ole koskaan polttanut, juonut alkoholia tai käyttänyt huumeita. Hänen absolutisminsa johtui uskonnollisesta kasvatuksesta, joka kaikilla The Usedin jäsenillä oli takanaan. Muut kuitenkin juhlivat innokkaasti, varsinkin laulaja Bert McCracken. ”Se on oikeasti aika vaikeaa. En väheksy Bertiä sen takia, mitä hän tekee, mutta näen kuinka hän kamppailee, ja tiedän ettei kaikki se p***a auta häntä. Toivoisin, että hän voisi olla onnellinen musiikin soittamisen pilvestä. Toivoisin, että se olisi tarpeeksi,” Branden kertoi Blenderin haastattelussa.


title: Branden Steineckert

text: 3. marraskuuta 2006 ilmoitettiin, että Branden soittaisi Rancidissa yhtyeen kiertueen loppuun asti. Hän korvasi yhtyeen viidentoista vuoden aikaisen rumpalin, Brett Reedin. Kiertueella Rancidin jäsenet kertoivat, että Steineckertista tulisi yhtyeen pysyvä jäsen. Tästä kerrottiin myös The Usedin verkkosivuilla. Branden soittaa myös yhtyeen tulevalla seitsemännellä studioalbumilla, vaikka sen teko aloitettiin jo vuonna 2005 eli vuotta ennen hänen liittymistään.


title: Laurence Adam Nuesslein

text: Laurence Adam Nuesslein (16. toukokuuta 1895 Richfield, New Jersey, Yhdysvallat - 10. toukokuuta 1971 Allentown, Pennsylvania) oli yhdysvaltalainen ampuja. Nuesslein kilpaili vain yksissä olympialaisissa, Antwerpenissa 1920. Hän voitti kisoissa viisi mitalia: kaksi kultaa, yhden hopean ja kaksi pronssia.


title: Leonie Swann

text: Leonie Swann (s. 1975 Dachau, Länsi-Saksa) on saksalainen rikoskirjailija. Swann on opiskellut filosofiaa, psykologiaa ja englanninkielistä kirjallisuutta Münchenissä. Hän asuu nykyään Berliinissä. Hänen esikoisromaanistaan "Murha laitumella" (2005) tuli menestys, ja se on käännetty 32 kielelle.


title: Alex Antor

text: Alex Antor (s. 1. huhtikuuta 1979) on andorralainen alppihiihtäjä. Antor on kilpaillut kaksissa olympialaisissa: Salt Lake Cityssä 2002 ja Torinossa 2006. Hän oli Andorran lipunkantajana vuoden 2006 kisojen avajaisissa. MM-kilpailuihin hän on osallistunut St. Moritzissa 2003 ja Bormiossa 2005. Hänen paras arvokisasaavutuksensa on 20. sija vuoden 2005 MM-kisojen alppiyhdistetyssä.


title: Alex Antor

text: Antor on sijoittunut kolme kertaa pistesijoille alppiyhdistetyn maailmancupin osakilpailussa: parhaimmillaan hän on ollut 18. Wengenissä tammikuussa 2005.


title: Alex Antor

text: Antor osaa puhua viittä kieltä: englantia, espanjaa, ranskaa, italiaa ja katalaania.


title: Dallaspulla

text: Dallaspulla on pulla, jossa on vaniljarahkatäyte. Nimestään huolimatta dallaspulla ei liity Dallasin kaupunkiin, vaan se on täysin suomalainen keksintö.


title: Dallaspulla

text: Dallaspullista muotoillaan myös pullapitkoa. Ne ovat tyypillisesti tavallista pullapitkoa matalampia. Niissä kulkee vanilijarahkatäyte viiruna keskellä.


title: Poikkeustapaus

text: Poikkeustapaus on rap-artisti Pyhimyksen ensimmäinen albumi, joka julkaistiin 1. tammikuuta 2004.


title: Rajatapaus

text: Rajatapaus on rap-artisti Pyhimyksen toinen albumi. Se julkaistiin 1. syyskuuta 2004.


title: Ongelmatapaus

text: Ongelmatapaus on rap-artisti Pyhimyksen kolmas albumi. Se julkaistiin vuonna 2004. Kappaleesta "Tuhansien murheellisten lainien maa" on julkaistu musiikkivideo.


title: Pyhimysteeri? The Pink Album

text: Pyhimysteeri? The Pink Album on rap-artisti Pyhimyksen neljäs studioalbumi, joka julkaistiin 20. joulukuuta 2005.


title: Ai tähän väliin?

text: Ai tähän väliin? on rap-artisti Pyhimyksen EP-levy, joka julkaistiin 1. toukokuuta 2006.. CD oli Pyhimyksen viides julkaisu, mutta samalla ensimmäinen, jonka julkaisi Monsp. Levy pysyi neljä viikkoa Suomen virallisella singlelistalla yltäen parhaimmillaan sijalle 14.


title: Clipshow 2003–2004

text: Clipshow 2003–2004 on rap-artisti Pyhimyksen kuudes julkaisu. Kokoelmalevy julkaistiin vuonna 2006.


title: Jamésie

text: Jamésie on aluekuntaa vastaava hallinnollinen alue Quebecissä, Kanadassa. Alueen maantieteellinen koodi on 991.


title: Jamésie

text: Jamésien alue muodostaa Nord-du-Quebecin hallinnollisen- ja väestönlaskennallisen alueen yhdessä Kativikin ja Eeyou Istcheen alueiden kanssa.


title: Jamésie

text: Alue on saanut nimensä Jamesinlahden mukaan, jonka itärannalla se sijaitsee. Alueen pinta-ala on 298 199 km² ja väkiluku 14 871 (2006) (alkuperäinen väestönlaskennallinen alue pieneni 1,74% kun Eeyou Istcheen alueet erosivat siitä. Tämän seurauksena alueen väkiluku väheni 47,25%). Chibougamau -niminen kylä on Jamésien alueen ja koko Nord-du-Quebecin suurin asutuskeskittymä.


title: Jamésie

text: Jamésieen hallinnollinen koostuu:


title: Matthäus Merian

text: Matthäus Merian vanhempi (22. syyskuuta 1593 Basel Sveitsi – 19. kesäkuuta 1650 Bad Schwalbach Hessen) oli merkittävä sveitsiläinen kaivertaja.


title: Matthäus Merian

text: Merian opetteli kuparikaiverrusta Zürichissä ja sen jälkeen työskenteli ja opiskeli Strasbourgissa, Nancyssa ja Pariisissa, ennen kuin palasi Baseliin 1615. Seuraavana vuonna hän muutti Frankfurtiin Saksaan, missä hän työskenteli kustantaja Johann Theodor de Brylle, jonka tyttären Maria Magdalenan kanssa hän avioitui 1617. Vuonna 1620 he muuttivat Baseliin, mutta palasivat kolmen vuoden kuluttua Frankfurtiin, jossa Merian otti vastuulleen appensa kustantamon tämän kuoltua 1623. Vuonna 1626 Merianista tuli Frankfurtin kansalainen, ja siitä eteenpäin hän saattoi toimia itsenäisenä kustantajana.


title: Matthäus Merian

text: Perheeseen syntyi 1647 tytär Anna Maria Sibylla Merian josta tuli uraauurtava luonnontieteilijä ja kuvittaja. Muutaman vuoden sairastettuaan Matthäus Merian kuoli 1650 Bad Schwalbachissa lähellä Wiesbadenia.


title: Matthäus Merian

text: Pääosan työelämäänsä hän asui Frankfurtissa. Jo nuorena hän teki hyvin tarkkoja kaupunkien karttoja omaperäiseen tyyliinsä, kuten esimerkiksi Baselin kartta vuodelta 1615. Saksalaisen maantieteilijän Martin Zeilerin (1589–1661) ja myöhemmin (noin 1640) oman poikansa Matthäus Merianin ("nuorempi") (1621–1687) kanssa hän teki sarjan "Topographia", jossa oli 21 osaa, yhteisnimellä "Topographia Germaniae". Siihen kuuluu runsaasti kaupunkien karttoja ja maisemia sekä eri maiden karttoja ja maailmankartta. Teos on suosittu ja siitä on otettu useita painoksia. Hän myös täydensi De Bryn 1590 aloittamat "Grand Voyages" ja "Petits Voyages".


title: Matthäus Merian

text: Merianin työ oli välittömänä innoituksena Eric Dahlbergin teokselle Suecia Antiqua et Hodierna. Saksalainen matkailulehti "Merian" on nimetty Matthäus Merianin mukaan.


title: Salainen maailma

text: Salainen maailma on rap-artisti Pyhimyksen seitsemäs albumi, joka julkaistiin 26. syyskuuta 2007. Levy oli viikon ajan Suomen virallisen listan sijalla 39.


title: Salainen maailma

text: Albumin kansikuvan on toteuttanut Heikki Kuula.


title: M/S Oranjeborg

text: M/S Oranjeborg () on alankomaalaisen Wagenborg Shipping B.V. -varustamon omistuksessa oleva ro-ro-rahtialus. Alus on rakennettu vuonna 2004 Stocznia Gdynian telakalla Gdyniassa, Puolassa. Kuollutta painoa "Oranjeborgilla" on 15 092 tonnia. Alus on rekisteröity Alankomaiden lipun alle ja sen kotisatama on Delfzijl.


title: M/S Oranjeborg

text: Oranjeborgin sisaraluksia ovat M/S Finnwood, M/S Finnpine ja M/S Finnfighter.


title: M/S Oranjeborg

text: Aluksen tilasi ruotsalainen B&N. Luovutuksen piti tapahtua vuonna 2002 ja aluksen nimeksi oli tulossa "Finnbirch". Vuonna 2002 aluksen rakennustyöt kuitenkin keskeytyivät ja alus jäi telakalle. Marraskuussa 2003 alankomaalainen Wagenborg ilmoitti ostavansa aluksen. 18. kesäkuuta 2004 alus luovutettiin Wagenborg Shippingin omistukseen, joka rekisteröi aluksen Alankomaiden lipun alle nimellä "Oranjeborg". Kotisatamaksi tuli Delfzijl.


title: Tulva (albumi)

text: Tulva on rap-artisti Pyhimyksen maaliskuussa 2008 julkaisema studioalbumi. Levy on tyyliltään elektronista hip hopia. Biitit albumille ovat tehneet Twang Kings, Kimarr ja Dead Walken. Joidenkin kappaleiden rumpukopeista ja bassolinjoista huolehtivat Huge L ja Tommishock, joten hekin ovat olleet mukana kappaleiden tuotannossa merkittävästi.


title: Reunion – Live DVD

text: Reunion – Live DVD on suomalaisen Topi Sorsakoski & Agents -yhtyeen DVD, joka julkaistiin 30. huhtikuuta 2008. Se sisältää kahdesta Tavastian keikasta, treeneistä ja haastatteluista koostetun televisio-ohjelman "Topi Sorsakoski & Agents 2007". Sama ohjelma esitettiin Yle TV2:lla jouluna 2007 ja pääsiäisenä 2008.


title: Reunion – Live DVD

text: DVD:n ensimmäinen painos sisältää lisäksi bonus-CD:n "Renegades", jolla ovat myös mukana kaksi ennen julkaisematonta Renegades-kappaletta, "Verkkaisemmin kuin aikaisemmin" ja "Aika yön on aika työn". DVD sisältää paljon ennennäkemätöntä materiaalia, mm. viisi uutta liveraitaa, "Kellot soi" -kappaleen musiikkivideo sekä edellä mainittujen uusien Renegades-biisien videot.


title: Reunion – Live DVD

text:
Extrat:
Livevedot:


title: Reunion – Live DVD

text: Bonuskappaleet:


title: Pinzgauer

text: Pinzgauer on alkuaan itävaltalaisen Steyr-Daimler-Puchin kehittämä 4x4 ja 6x6-vetoisten maastokuorma-autojen sarja. Nykyään sitä valmistaa BAE Systems Land and Armaments (aik. BAE Systems Land Systems) Guildfordissa, Isossa-Britanniassa. Auto kehitettiin 1960-luvun lopussa ja sai nimensä itävaltalaisen hevosrodun mukaan. Malli on ollut hyvin suosittu sotilaskäytössä ja sen tuotanto jatkuu edelleen. Vuonna 2000 valmistusoikeudet myytiin brittiläiselle Automotive Technik Ltd:lle, jolta ne ovat lopulta kulkeutuneet nykyiselle valmistajalleen.


title: Pinzgauer

text: Pinzgauerin ensimmäinen prototyyppi luotiin vuonna 1965 ja sarjatuotantoon se oli valmis 1971. Ensimmäistä sukupolvea valmistettiin vuoteen 1985 Steyr-Daimler-Puchin tehtaalla. Pinzgauer on yksi onnistuneimmista maastoajoneuvoista maailmassa. Vaikka se ei ole yhtä nopea kuin yhdysvaltalainen HMMWV sen kuljetuskapasiteetti on suurempi. Jopa malleista pienin 710M kykenee kuljettamaan 10 miestä tai kaksi NATO:n tavarapallettia. Sekä 4x4 että 6x6-vetoiset mallit kykenevät hinaamaan 5 000 kg:n taakan tiellä ja 1500/ 1800 kg (4x4/6x6) maastossa. Auton toimintamatka on yli 400 km yhdellä tankkauksella ja jopa 700 km 125 litraisella lisäsäiliöllä. Ensimmäisen sukupolven Pinzgauerin 4x4-versio tunnettaan mallina 710 ja 6x6-versio mallina 712.


title: Pinzgauer

text: Pinzgauer suunniteltiin mahdollisimman yksinkertaiseksi huoltaa, ja se varustettiin ilmajäähdytteisellä kaksoiskaasutin bensiinimoottorilla. Ilmajäähdytteiset moottorit ovat tuttuja esimerkiksi Kuplavolkkareista jotka oli suunniteltu kestämään pitkällistä käyttöä maksimikuormituksella. Yhä tänäänkin pienissä lentokoneissa käytetään ilmajäähdytteisiä moottoreita juuri luotettavuutensa ansiosta. Ilmajäähdytteisessä moottorissa on myös vähemmän osia kuin nestejäähdytteisissä. Pinzgauerin moottori suunniteltiin auton ominaisuuksia vastaavaksi, siinä on esimerkiksi useampi öljypumppu varmistamassa voiteluöljyn kierto olipa auto missä asennossa tahansa.


title: Pinzgauer

text: Vaikka 4x4-versio on ollut suositumpi, on tarjolla ollut alusta saakka 6x6-versio. Jälkimmäisen rakenteessa on pyritty mahdollisimman suureen vetokykyyn vaativissa olosuhteissa hinatessa, täydessä lastissa ja maasto-olosuhtiessa. Vuosien 1971–1985 välisenä aikana valmistettiin siviili- ja sotilaskäyttöön yhteensä 18 349 ensimmäisen sukupolven 710:tä ja 712:sta.


title: Pinzgauer

text:
710 (4x4)
712 (6x6)


title: Pinzgauer

text: Vuonna 1980 Steyr-Daimler-Puch ryhtyi kehittämään toisen sukupolven Pinzgaueria. Vuosien kehitystyön jälkeen ensimmäinen toisen polven Pinzgauer valmistui vuonna 1986, se tunnettaan tyyppinä P80 (vuoden 1980 mukaan). Vuonna 2000 Steyr-Daimler-Puchin ostanut Magna International myi oikeudet brittiläiselle Automotive Technik-yhtiölle. Lopulta valmistus päätyi BAE Systemsille. Toisen sukupolven 4x4-vetoinen malli on nyt 716 ja 6x6-vetoinen 718. Vanhat korimallia kuvaavat tunnuskirjaimet ovat yhä käytössä. Uudessa 716:ssa on sama kuljetuskapasiteetti kuin vanhassa 712:ssa, ja uudessa 712:ssa vastaavasti edeltäjänsä suuruinen.


title: Pinzgauer

text: Joitakin pienempiä muutoksia uusiin malleihin on tehty:


title: Pinzgauer

text: Toisen sukupolven malliin on tehty joitakin pieniä muutoksia ajan mittaan, poiketen edeltäjästään johon ei tehty muutoksia. Ensimmäinen toisen sukupolven Pinzgauer vuonna 1980 oli tyypiltään P80. Uudistetut tyypit olivat P90 (vuodelta 1990) ja P93 (1993), johon saatiin uusi moottori 2002. Tämä Volkswagenin TDI-dieselmoottori alitti EURO 3-pakokaasupäästönormit.


title: Pinzgauer

text: Pinzgauerin maasto-ominaisuudet ovat vertailukelpoisia yhdysvaltalaisen Humveen kanssa ja ovat legendaarista Jeepiä paremmat.Suomen puolustusvoimat testasi kuusipyörävetoista Pinzgaueria 1980-luvun alussa.


title: Andreas Birnbacher

text: Andreas Birnbacher (s. 11. syyskuuta 1981 Prien am Chiemsee) on entinen saksalainen ampumahiihtäjä.


title: Andreas Birnbacher

text: Junioreiden MM-kilpailuissa Hochfilzenissä 2000 Birnbacher saavutti kultaa viestissä, hopeaa normaalimatkalla ja pikakilpailussa sekä pronssia takaa-ajossa. Hanty-Mansijskissa 2001 hän voitti junioreiden maailmanmestaruuden pikakilpailussa, takaa-ajossa ja viestissä. EM-kilpailuissa hän voitti miesten viestikultaa Kontiolahdella 2002.


title: Andreas Birnbacher

text: Ensimmäisissä aikuisten arvokisoissaan, Oberhofin MM-kilpailuissa 2004, Birnbacher oli normaalimatkalla 14:s. Anterselvan MM-kisoissa 2007 hän saavutti yhteislähdössä hopeaa. Nollat ampunut Birnbacher hävisi kaksi sakkokierrosta ampuneelle Michael Greisille 15,4 sekuntia. Birnbacher oli samoissa kisoissa takaa-ajossa 13:s, pikamatkalla 17:s ja normaalimatkalla 19:s. Östersundin MM-kilpailuissa 2008 Birnbacher oli pikakilpailussa kahdeksas, takaa-ajossa 21:s ja yhteislähdössä 16:s. Hän hiihti kolmannen osuuden Saksan pronssia saavuttaneessa viestijoukkueessa ja kultaa voittaneessa sekaviestijoukkueessa.


title: Andreas Birnbacher

text: Vancouverin olympialaisissa 2010 Birnbacher oli normaalimatkalla 12:s, takaa-ajossa 13:s, yhteislähdössä 15:s ja pikakilpailussa 23:s. Hanty-Mansijskin MM-kilpailuissa 2011 hän oli pikakilpailussa kuudes, takaa-ajossa viides, normaalimatkalla kahdeksas ja yhteislähdössä 16:s. Ruhpoldingin MM-kisoissa 2012 Birnbacher hiihti kolmannen osuuden pronssia saaneessa Saksan sekaviestijoukkueessa ja toisen osuuden Saksan miesten viestin pronssijoukkueessa. Normaalimatkalla ja yhteislähdössä hän oli neljäs, takaa-ajossa 12:s ja pikakilpailussa 16:s. Nové Měston MM-kilpailuissa 2013 Birnbacher hiihti toisen osuuden Saksan pronssijoukkueessa miesten viestissä. Henkilökohtaisilla matkoilla hän oli normaalimatkalla kahdeksas ja yhteislähdössä 11:s. Sotšin olympialaisissa 2014 Birnbacher oli normaalimatkalla 22:s. Oslon MM-kilpailuissa 2016 hän sijoittui normaalimatkalla yhdeksänneksi.


title: Andreas Birnbacher

text: Maailmancupissa Birnbacher on kilpaillut kaudesta 2001–2002 lähtien. Kaudella 2004–2005 hän oli kolmas Pokljukan pikakilpailussa ja takaa-ajossa. Kaudella 2006–2007 Birnbacher oli toinen Östersundin normaalimatkalla ja Anterselvan yhteislähdössä sekä kolmas Pokljukan yhteislähdössä. Kaudella 2007–2008 hän oli kokonaiskilpailussa kymmenenes.


title: Andreas Birnbacher

text: Kaudella 2010–2011 Birnbacher sai ensimmäisen voittonsa Holmenkollenin pikakilpailussa. Kaudella 2011–2012 hän voitti Hochfilzenin takaa-ajon sekä Oberhofin ja Anterselvan yhteislähtökilpailut ja oli Holmenkollenin yhteislähdössä toinen. Maailmancupin kokonaiskilpailussa Birnbacher sijoittui kolmanneksi. Kaudella 2012–2013 hän oli toinen Östersundin takaa-ajokilpailussa, voitti Hochfilzenin pikakilpailun ja Pokljukan yhteislähdön, oli toinen Sotšin normaalimatkalla ja kolmas Hanty-Mansijskin pikakilpailussa. Maailmancupin kokonaiskilpailussa hän oli viides.


title: Andreas Birnbacher

text: Kaudella 2014–2015 Birnbacher oli kolmas Hochfilzenin pikakilpailussa.


title: Andreas Birnbacher

text: Birnbacher lopetti uransa kesäkuussa 2016.


title: Léon Benois

text: Léon Benois (; 23. elokuuta 1856 Pietarhovi – 8. helmikuuta 1928 Leningrad) oli venäläinen arkkitehti. Hän oli ranskalaissyntyisen arkkitehti Nicholas Benoisin poika, taidemaalari Alexandre Benoisin veli ja näyttelijä Peter Ustinovin isoisä.


title: Léon Benois

text: Benois suunnitteli muun muassa Notre-Damen roomalaiskatolisen kirkon ja mausoleumin Venäjän suurruhtinaille Pietari-Paavalin linnoitukseen Pietariin sekä Aleksanteri Nevskin katedraalin Varsovaan. Benois toimi Pietarin taideakatemian pääjohtajana vuosina 1911–1917 ja oli arkkitehtilehti "Zodtšin" päätoimittaja.


title: Carl Johan Stjernvall

text: Carl Johan Stjernvall (10. syyskuuta 1764 Padasjoki – 6. helmikuuta 1815 Viipuri) toimi Viipurin läänin ensimmäisenä maaherrana Suomen autonomian aikana. Pitkään Venäjän vallan alla ollut lääni, aikaisempi Vanha Suomi, oli venäläisen hallintokulttuurin leimaama. Stjernvall kirjoittikin hieman epäileväisesti: "Veli hyvä, Viipurin läänistä ei tule koskaan Suomea – mutta Jumala armahtakoon, ettei käy päinvastoin!!!" Viipurin lääni yhdistettiin muuhun Suomeen Stjervallin suunnitelmien mukaisesti: keskitien mielipiteineen hän joutui usein vastakkain niiden kanssa, jotka halusivat nopeaa yhdistymistä, ja myös niiden, jotka pitivät vauhtia liian kovana. Keisari Aleksanteri I:n ja kenraalikuvernööri Armfeltin tukema Stjernvallin sovitteleva keskitien politiikka johti ilmeisen onnistuneeseen lopputulokseen.


title: Carl Johan Stjernvall

text: Carl Johan Stjernvall syntyi Stjernvallien sotilassukuun. Hänen isänsä oli eversti Erik Johan Stjernvall, joka oli kapteenina osallistunut Pommerin sotaan ja mennyt silloin naimisiin 18-vuotiaan stralsundilaisen kauppiaantyttären Catharina Elisabet Nonnemanin kanssa. Vaimon isä oli Stralsundin raatikellarimestari ja viinikauppias, joka kuitenkin muutti tyttärensä perässä Suomeen ja kuoli 1791 Kirkkonummella.


title: Carl Johan Stjernvall

text: Sukunsa perinteiden mukaisesti Stjernvall laitettiin armeijaan. Hän oli vasta seitsemänvuotias, kun hänet kirjoitettiin korpraaliksi, ja 13-vuotias, kun hänet lähetettiin Ruotsiin, jossa hän palveli Kustaa III:n hovissa lähes vuosikymmenen. Palattuaan Suomeen Stjernvall täydensi opintojaan Royal suédois -rykmentissä Ranskassa, mutta palasi pian ja hänet nimitettiin ylipäällikkö Wilhelm Mauritz Klingsporin adjutantiksi. Suomen sodan syttyessä Stjernvall oli Porin rykmentin everstiluutnantti, mutta koska hän jäi vangiksi heti ensimmäisessä taistelussa, hän ei päässyt kunnostautumaan sodassa. Porvoon valtiopäivien jälkeen Stjernvall matkasi upseerilähetystön mukana Pietariin sopimaan upseerien palkkaetujen säilymisestä Suomen armeijan lakkauttamisesta huolimatta.


title: Carl Johan Stjernvall

text: Stjernvall nimitettiin 1812 Viipurin läänin ensimmäiseksi maaherraksi. Viipurin läänin asioiden järjestely oli vaikeaa. Lääni oli kuulunut vuosikymmeniä Venäjään, ja siksi sen hallintokulttuuri oli muuttunut. Stjernvallin kommentin mukaan virkamiehiä oli vähän ja he työskentelivät "venäläistä tahtia". Pikkuhiljaa asiat näyttäytyivät parempina. Hän sai mieleisiään apulaisia, ja hänen johtamansa järjestämiskomitea kartoitti tehokkaasti metsien tilat, kyytilaitoksen puutteet, hallinnon kehittämistarpeet ja opetuslaitoksen laadun. Realistina Stjernvall oivalsi, ettei ollut järkeä välittömästi yhtenäistää Viipurin läänin ja muun Suomen oloja.


title: Carl Johan Stjernvall

text:
Entisenä sotilaana Stjernvall paneutui kaikkein innokkaimmin sotaväkikysymykseen. Vanha Ruotsin vallan aikainen ruotusotamiesjärjestelmä oli purettu, ja sen tilalle ryhdyttiin 1812 kokoamaan uutta armeijaa. Stjernvall saikin koottua joukkonsa ensimmäisenä Suomessa, ja ilmeisesti hänen tavoitteenaan oli paitsi osoittaa lojaalisuuttaan keisarille, myös paikata sotilasmaineensa aiemmin saamaa kolausta. Hän suunnitteli lähtevänsä joukkoineen sotimaan Napoleonia vastaan, mutta joukkojen ainoaksi toiminnaksi jäi lopulta vartiopalvelus Pietarissa.
Varhainen kuolema 1815 katkaisi Stjernvallin työn Viipurin läänin kehittäjänä. Hänen ja vaimonsa Eva Gustafva von Willebrandtin kahdestatoista lapsesta kahdeksan kuoli ennen aikuisikää. Neljä muuta olivat:Stjernvallin veli Fredrik Gustaf Stjernvall oli Hämeen-Uudenmaan läänin maaherra.


title: Carl Johan Stjernvall

text: Stjernvall on haudattu Jokioisten kirkon hautausmaalle.


title: Roberto Bussinello

text: Roberto Bussinello (4. syyskuuta 1927, Pistoia – 24. elokuuta 1999) oli italialainen kilpa-autoilija, joka kilpaili kolmessa Formula 1 -sarjan osakilpailussa 1960-luvulla. MM-pisteitä Bussinello ei saavuttanut.


title: Roberto Bussinello

text: Bussinello teki F1-debyyttinsä Italian GP:ssa 1961 De Tomaso -tallin autolla. Kilpailu päättyi keskeytykseen. Seuraavan kerran hän ajoi kuninkuusluokassa Scuderia Centro Sud -yksityistallin BRM-autoa Saksan GP:ssa 1965, mutta hän karsiutui kilpailusta. Uransa kolmannessa ja viimeisessä kilpailussa, Italian GP:ssa 1986, Bussinello sai sijoituksen, mutta hän keskeytti teknisiin ongelmiin 59. kierroksella.


title: Roberto Bussinello

text: Bussinello kuoli 71-vuotiaana vuonna 1999.


title: Nord-du-Québec

text: Nord-du-Québec on suurin Kanadan Quebecin provinssin seitsemästätoista hallinnollisesta alueesta. Alueen pinta-ala on 839,000 km² (josta vettä 121 000 km²) ja se käsittää yli puolet Labradorin niemimaasta. Alue on pinta-alaltaan lähes 2,5 kertaa Suomen kokoinen. Alueen väkiluku on 39 817 (2001).


title: Nord-du-Québec

text: Vuodesta 1895 vuoteen 1912 asti alueen pohjoisin osa, Ungavan alue oli osa Luoteisterritorioita, mutta siitä lähtien se on kuulunut Québecin provinssiin. Vuosina 1912-1987 tästä alueesta käytettiin nimitystä Nouveau-Québec, Uusi-Québec. Alue rajoittuu lännessä Hudsonin- ja Jamesinlahtiin, pohjoisessa Hudsoninsalmeen ja Ungavanlahteen, koillisessa Labradoriin ja etelässä Abitibi-Témiscaminguen-, Mauricien-, Saguenay-Lac-Saint-Jeanin ja Côte-Nordin hallinnollisiin alueisiin.


title: Nord-du-Québec

text: Nord-du-Québec on osa vuonna 1975 laadittua Jamesinlahden- ja Pohjois-Québecin sopimuksen aluetta. Sopimuksen piiriin kuuluva alue käsittää lisäksi osittain Côte-Nordin-, Mauricien- ja Abitibi-Témiscaminguen hallinnolliset alueet.


title: Nord-du-Québec

text: Aluekunnat


title: Nord-du-Québec

text: Itsenäiset kaupungit


title: Nord-du-Québec

text: Itsenäinen kunta


title: Nord-du-Québec

text: Intiaanireservaatti


title: Nord-du-Québec

text: Cree -intiaanien kylät


title: Nord-du-Québec

text: Cree -intiaanien reservaatit


title: Luiz Bueno

text: Luiz Pereira Bueno (16. tammikuuta 1937 São Paulo, Brasilia – 8. helmikuuta 2011) oli brasilialainen autourheilija. Hän osallistui yhteen Formula 1 -sarjan MM-kilpailuun kaudella . Lisäksi hän osallistui useaan MM-sarjan ulkopuoliseen kilpailuun.


title: Luiz Bueno

text: Surtees-tallin autolla Bueno ajoi viimeisellä sijalla maaliin Brasilian GP:ssa 1973 jääden kilpailun voittaneelle maanmiehelleen Emerson Fittipaldille yli neljä kierrosta.


title: Äkkilähtö

text: Äkkilähtö voi viitata ainakin seuraaviin:


title: M/S Marneborg

text: M/S Marneborg () on alankomaalaisen Wagenborg Shipping B.V. -varustamon omistuksessa oleva kappaletavara-alus. Alus on rakennettu vuonna 1998 Scheepswerf Bijlsman telakalla Wartenissa, Boarnsterhimissa, Alankomaissa. Kuollutta painoa "Marneborgilla" on 9 141 tonnia. Alus on rekisteröity Alankomaiden lipun alle ja sen kotisatama on Delfzijl.


title: M/S Marneborg

text: Marneborgin sisaraluksia ovat M/S Egbert Wagenborg, M/S Maineborg, M/S Markborg, M/S Medemborg, M/S Merweborg, M/S Metsäborg, M/S Michiganborg, M/S Missouriborg, M/S Moezelborg, M/S Morraborg, M/S Munteborg ja M/S MSC Poland.


title: M/S Marneborg

text: Vuonna 1998 alus valmistui alankomaalaiselta telakalta. Vuonna 2004 alus sai nimen "Normed Istanbul". Vuonna 2006 alus sai nimen "Marneborg".


title: M/S Marneborg

text: 1. marraskuuta 2006 Marneborg oli Itämerellä Öölannin saaren ja Gotlannin saaren eteläkärjen puolivälissä matkalla, kun ruotsalainen rahtilaiva M/S Finnbirch oli uppoamassa samalla alueella. Marneborg saapui 15 minuutissa onnettomuuspaikalle. Myös rahtilaivat M/S Largo, M/S Tomke ja matkustajarahtilaiva M/S Finnhansa saapuivat pian paikalle.


title: Eira Soriola

text: Eira Irmeli Soriola (27. marraskuuta 1935 Helsinki − 18. kesäkuuta 2003 Helsinki) oli suomalainen näyttelijä ja ääninäyttelijä. Hän oli vuosina 1957−1979 naimisissa näyttelijä Harri Tirkkosen kanssa, ja avioliitosta on kaksi lasta.


title: Eira Soriola

text: Soriola esiintyi muun muassa elokuvissa "Mommilan veriteot 1917" (1973), "Kuolleista herännyt (1975), "Isännät ja isäntien varjot" (1976), Kivenpyörittäjän kylä (1995) ja Tehtävä – Pelastakaa kesäloma (2001). "


title: Eira Soriola

text: Hänen äänensä on tuttu muun muassa animaatiosarjoista "Kaukametsän pakolaiset", "Disneyn Välitunti", "Pikku karhun tarinoita", "Vili Vilperi", "Nooan saari", "Kaapo" ja "Timo menee esikouluun".


title: Eira Soriola

text: Hän menehtyi sairauteen 67-vuotiaana.


title: Nicholas Benois

text: Nicholas Benois (; 13. heinäkuuta 1813 Pietari – 23. joulukuuta 1898 Pietari) oli venäläinen arkkitehti, joka toimi Pietarhovissa ja muissa Pietarin esikaupunkialueilla.


title: Nicholas Benois

text: Benois syntyi ranskalaiseen perheeseen Pietarissa ja opiskeli Pietarin taideakatemiassa vuosina 1827–1836. Hän työskenteli kahdeksan vuotta keisari Nikolai I:n hovitaiteilijana ja oli suunnittelemassa Pietarhovia. Benois suunnitteli myös muutamia rautatieasemia Venäjällä sekä muutamia palatseja kuten Strelnan ja Tsarskoje Selon.


title: Nicholas Benois

text: Benois meni naimisiin Camilla Cavosin kanssa, jonka isä oli suunnitellut Mariinski-teatterin. Pari sai kolme lasta: Alexandre Benois oli teatterisuunnittelija, Albert Benois taidemaalari ja Léon Benois arkkitehti. Léon Benois oli näyttelijä Peter Ustinovin äidin isä.


title: Maamies ja lohikäärme

text: Maamies ja lohikäärme ("Farmer Giles of Ham") on J. R. R. Tolkienin kirjoittama fantasiakirja. Tarina kertoo lihavasta ja punapartaisesta maanviljelijä Gilesista, joka karkottaa kylään tulleen jättiläisen, mutta joutuu sitten saavuttamansa maineen velvoittamana kohtaamaan lohikäärme Chrysophylaxin.


title: Maamies ja lohikäärme

text: Monien muiden Tolkienin tarinoiden tavoin "Maamies ja lohikäärme" sai alkunsa tarinasta, jonka hän kertoi lapsilleen. Tolkienin vanhimman pojan Johnin muistikuvien mukaan hänen isänsä kertoi tarinan ensimmäistä kertaa erään piknikin päätyttyä rankkasateeseen ja perheen suojauduttua sillan alle. Tarinan innoittajana toimi Oxfordia ympäröivä maaseutu, joten se on syntynyt melko varmasti vasta perheen muutettua Leedsistä Oxfordiin 1926. Wayne G. Hammond ja Christina Scull ovat arvioineet ensimmäisen paperille kirjatun version kerrontatyylin perusteella, että se todennäköisesti edelsi "Hobitin" ensimmäisiä kirjoituksia vuoden 1930 paikkeilta.


title: Maamies ja lohikäärme

text: Tolkien kirjoitti omistuskirjoituksen Oxfordin yliopiston Worcester Collegessa opettaneelle C. H. Wilkinsonille. Wilkinson oli kannustanut Tolkienia julkaisemaan teoksen.


title: Québecin hallinnolliset alueet

text: Quebecin provinssi Kanadassa on virallisesti jaettu seitsemääntoista hallinnolliseen alueeseen. Vuoden 2016 väestönlaskennan mukaan Québecin väkiluku oli tuolloin 8 326 089, kokonaispinta-ala 1 667 712 km² (78 % maata ja 22 % vettä) ja väentiheys 6,4 asukasta/km².


title: Ivor Bueb

text: Ivor Léon John Bueb (6. kesäkuuta 1923 Lontoo, Yhdistynyt kuningaskunta – 1. elokuuta 1959 Clermont-Ferrand, Ranska) oli brittiläinen kilpa-autoilija. Hän osallistui kuuteen Formula 1 -kilpailuun kausilla –.


title: Ivor Bueb

text: Buen voitti Le Mansin 24 tunnin ajon Mike Hawthornin kanssa vuonna 1955. Toistamiseen Buen voitti ajon vuonna 1957 Ron Flockhartin kanssa.


title: Ivor Bueb

text: Buen menehtyi F2-autolla kolarissa Circuit de Charadella elokuussa 1959.


title: Brian Cowen

text: Brian Cowen (; s. 10. tammikuuta 1960) on irlantilainen Fianna Fáil -puolueen poliitikko ja entinen Irlannin pääministeri, eli taoiseach. Cowen on toiminut urallaan useissa ministerintehtävissä.


title: Brian Cowen

text: Cowen valittiin Fianna Fáilin johtajaksi 9. huhtikuuta 2008. Hän asettui puolueen johtoon ja Irlannin pääministeriksi 7. toukokuuta 2008 heti edeltäjänsä Bertie Ahernin eron tultua voimaan. Ahern oli joutunut eroamaan pääministerin ja puoluejohtajan tehtävistä korruptioepäilyjen vuoksi, joissa selvitettiin poliitikkojen ja rakennuttajien keskinäisiä rahoitussotkuja.


title: Brian Cowen

text: Cowenin johtama hallitus joutui kohtaamaan nopeasti heikkenevän taloudellisen tilanteen lisäksi tappion Lissabonin sopimusta koskeneessa kansanäänestyksessä. Asuntokuplan puhkeamisen myötä Irlannin talous ajautui vaikeuksiin ja maa putosi ensimmäisenä EU-maana virallisesti taantumaan vuoden 2008 aikana. Talousnäkymien heikennyttyä voimakkaasti hallitus julkaisi menoleikkauksia ja veronkorotuksia sisältäneen budjetin.


title: Brian Cowen

text: Marraskuussa 2010 hallitus hyväksyi vastaanottavansa lähes 70 miljardin euron avustuspaketin Euroopan unionilta ja Kansainväliseltä valuuttarahastolta.


title: Brian Cowen

text: Talouskriisin aikana Cowenista tuli erittäin epäsuosittu ja spekulaatiot hänen erostaan alkoivat kiihtyä. Cowen sai Fianna Fáilin parlamenttiryhmän tuen 18. tammikuuta 2011 pidetyssä luottamusäänestyksessä. Vastaehdokkaana oli ulkoministeri Micheál Martin, joka erosi äänestyksen jälkeen hallituksesta. Muutama päivä myöhemmin Cowen ilmoitti kuitenkin vetäytyvänsä puolueen johdosta, mutta pysyvänsä pääministerinä maaliskuun parlamenttivaaleihin asti. Pääministeri Cowen ilmoitti 1. helmikuuta 2011 ennenaikaisten vaalien järjestämisestä. Fianna Fáilin kannatus oli romahtanut talouskriisin seurauksena ja vihreän puolueen ero kymmenen päivää aiemmin oli jättänyt Fianna Fáilin johtamaan vähemmistöhallitusta.


title: Brian Cowen

text: Cowen ei asettunut ehdolle 25. helmikuuta 2011 järjestetyissä ennenaikaisissa vaaleissa, missä Fianna Fáil koki murskatappion.


title: Quinn Allman

text: Quinn Allman (s. 18. tammikuuta 1982) on yhdysvaltalaisen The Used -rockyhtyeen kitaristi ja taustalaulaja.


title: Quinn Allman

text: Allman kasvoi Provossa Utahissa. Hänen vanhempansa olivat poikkeuksellisen liberaaleja tiukan konservatiivisessa ympäristössä. Allman on todennut: "Isäni piti minulle pikakurssin uskonnosta, joten olen aina tuntenut uskonnon vieraaksi. En ole koskaan tavannut ketään, joka olisi saanut samanlaisen kasvatuksen – pikemmin jotain vastaan kuin johonkin kuulumista".


title: Quinn Allman

text: Hänen vanhempansa majoittivat perheen kotiin Utah Valleyn kodittomia. Eräs heistä oli huumeongelmainen Bert McCracken, jonka kanssa Allmann musisoi The Usedissa.


title: Quinn Allman

text: Uransa alussa Allman soitti Dumb Luck -yhtyeessä, joka useiden jäsen- ja nimivaihdosten jälkeen tarvitsi laulajan. Allman järjesti McCrackenin koe-esiintymiseen. McCracken pääsi yhtyeeseen, ja näin The Usedin lopullinen kokoonpano muodostui. Allman on kertonut haastattelussa, että: "McCracken on minulle kuin kaksoisveli. Olemme kuin alter egoja". Kappaleen "Blue and Yellow" ensimmäiset sanat kertovat heidän suhteestaan: “It’s all in how you mix the two.”


title: Urs Kälin

text: Urs Kälin (s. 26. helmikuuta 1966) on sveitsiläinen entinen alppihiihtäjä, joka laski pääasiassa super-G:tä ja suurpujottelua.


title: Urs Kälin

text: Kälinin uran suurin saavutus on suurpujottelun olympiahopea Lillehammerista 1994. MM-kilpailuista hän saavutti hopeaa suurpujottelusta Saalbachista 1991 ja Sierra Nevadasta 1991.


title: Urs Kälin

text: Maailmancupissa Kälin voitti kolme osakilpailua - kaikki tulivat suurpujottelusta. Hän sijoittui yhteensä 13 kertaa palkintokorokkeelle. Hän sijoittui suurpujottelucupin toiseksi kaudella 1995-1996 ja kokonaiskilpailun yhdeksänneksi.


title: Urs Kälin

text: Uransa hän päätti kauden 2001-2002 jälkeen.


title: Sytytyslanka

text: Sytytyslanka eli tulilanka on osa räjähteiden, ammusten tai pyroteknisten laitteiden sytytysmekanismia. Sytytyslangan tehtävänä on välittää sytytys nalliin. Perinteisen sytytyslangan merkitys on vähentynyt, kun räjähteiden ja ilotulitteiden laukaisussa on siirrytty tulilankanalleista sähkönallien käyttöön.


title: Sytytyslanka

text: Palava sytytyslanka on keksitty Kiinassa 1000-luvulla. Tällainen varhainen tulilanka käsitti kevyestä paperista kierretyn putken, joka oli täytetty ruudilla. Tulilankoja käytettiin tuolloin viivyttämään ilotulitteen syttymistä.


title: Sytytyslanka

text: Sytytyslangasta tuli turvallisempi kaupallisessa ja sotilaallisessa käytössä, kun sen paloaika kyettiin vakioimaan. Paloaika ilmaistaan 30 cm:n palamiseen kuluvana aikana. Esimerkiksi 60 sekunnin sytytyslanka palaa 30 cm minuutissa. Näin voidaan helposti ja luotettavasti laskea haluttuun varoaikaan tarvittavan sytytyslangan pituus.


title: Sytytyslanka

text: Räjähtävässä tulilangassa sytytysvaikutus etenee räjähdyksen nopeudella. Räjähtävä tulilanka voi koostua pentriitti-räjähteestä, joka on muovattu narumaiseksi ja päällystetty polypropeenilangalla ja lopuksi muovikuorella. Pentriitin räjähdysnopeus on 7 000 metriä sekunnissa.


title: Bas-Saint-Laurent

text: Bas-Saint-Laurent (Ala-Saint-Laurent) on hallinnollinen alue Quebecin provinssissa, Kanadassa. Se sijaitsee Saint Lawrence -joen etelärannalla. Alueen pinta-ala on 22 232 km². Vuonna 2006 sen väkiluku oli 200 653.


title: Pontus Kåmark

text: Pontus Kåmark (s. 5. huhtikuuta 1969 Västerås) on ruotsalainen entinen jalkapalloilija, joka pelasi urallaan AIK:ssa, Leicester Cityssä, IFK Göteborgissa ja Västerås SK:ssa.


title: Pontus Kåmark

text: Kåmark pelasi puolustajan paikalla. Hän oli Ruotsin maajoukkueessa voittamassa MM-pronssia vuonna 1994. Yhteensä hän pelasi maajoukkueessa 57 ottelua mutta ei tehnyt yhtään maalia. Hän pelasi maajoukkueessa vuoteen 2002 asti.


title: Pontus Kåmark

text: Kåmark on urheilu-uransa jälkeen ryhtynyt toimimaan TV4-kanavan jalkapalloasiantuntijana.


title: Jeph Howard

text: Jeph Howard, koko nimeltään Jepharee Michael Howard (s. 4. tammikuuta 1979), on yhdysvaltalaisen rockbändin The Usedin basisti ja taustavokalisti. Häntä kutsutaan myös Jephaksi. Howard on kasvissyöjä.


title: Jeph Howard

text: Jeph aloitti bassonsoiton, kun hänen lapsuudenystävänsä Korby Connell alkoi soittaa kitaraa. Hän lauloi bändissä, jossa soittivat Quinn Allman ja Branden Steineckert, The Usedin tulevat jäsenet. Jephin siirryttyään laulajasta basistiksi Bert McCracken liittyi bändiin muodostaen lopullisen kokoonpanon.


title: Seppä ja Satumaa

text: Seppä ja Satumaa () on J. R. R. Tolkienin kirjoittama satukirja, joka ilmestyi alun perin vuonna 1967 ja Panu Pekkasen suomentamana vuonna 1983. Teoksen on kuvittanut Pauline Baynes.


title: Seppä ja Satumaa

text: Tolkien alkoi kirjoittaa tarinaa 1960-luvun puolivälissä luvattuaan tehdä esipuheen George MacDonaldin saturomaanin "The Golden Key" yhdysvaltalaiseen laitokseen. Kirjoitettuaan parisen sivua esipuhetta hän koki tarpeelliseksi antaa esimerkin Satumaan luonteesta ja aloitti lyhyen tarinakatkelman, joka alkoi elää omaa elämäänsä ja itse esipuhe jäi kirjoittamatta – osin myös siksi, että luettuaan "The Golden Keyn" ja muita MacDonaldin teoksia uudelleen esipuhetta varten Tolkien oli huomannut, ettei pitänyt niistä enää. Hän sai tarinan valmiiksi helmikuun puolivälissä 1965. Tolkienin kustantaja Rayner Unwin luki tarinan toukokuussa, mutta ei pitänyt sitä riittävän laveana julkaistavaksi sellaisenaan. Hän toivoi, että Tolkien inspiroituisi kirjoittamaan kolme tai neljä vastaavaa satua, jotka voitaisiin sitten julkaista kokoelmakirjana.


title: Seppä ja Satumaa

text: Kirjan tarina sijoittuu sen tarkemmin määrittelemättömään menneisyyteen ja kuvitteelliseen Iso-Woottonin () kylään, joka tunnetaan erityisesti keittotaidoistaan. Talvisin kylässä järjestetään viikon mittainen juhla, joka huipentuu niin sanottuihin Kilttien Lasten Kesteihin. 24 vuoden välein järjestetään erityiset Kahdenkymmenenneljän Kestit, joihin kutsutaan vain sama lukumäärä lapsia. Kylän Mestarikokki leipoo juhliin Suuren Kakun, jonka sisälle piilotetaan erilaisia helyjä ja vastaavia lasten löydettäväksi. Yksi näistä on pieni tähti, jonka kokin oppipoika Alf väittää olevan peräisin Satumaasta. Juhlissa tähti jää löytymättä, sillä sepän poika nielaisee sen.


title: Seppä ja Satumaa

text: Sepän poika ei havaitse sen taikaominaisuuksia heti, mutta hänen täyttäessään kymmenen vuotta tähti ilmestyy hänen otsaansa ja päästää hänet samoamaan Satumaassa. Pojasta kasvaa isänsä jalanjäljissä kylän seppä, mutta vapaa-ajallaan hän seikkailee Satumaassa, jonka monilta kuolevaisia uhkaavilta vaaroilta tähti häntä suojelee. Lopulta seppä kohtaa jopa Satumaan kuningattaren. Sepän ollessa jo vanha koittaa taas uusien Kahdenkymmenenneljän Kestien aika, ja hän luovuttaa vastahakoisesti tähden (ja siten oikeutensa päästä Satumaahan) Mestarikokiksi kohonneelle Alfille, joka kätkee tähden uuteen Kakkuun uuden lapsen löydettäväksi. Juhlien jälkeen hän ilmoittaa jättävänsä tehtävänsä oppipojalleen ja lähtevänsä kylästä. Lukijalle on siihen mennessä jo selvinnyt, että Alf on tosiasiassa Satumaan kuningas.


title: UltraStar

text: UltraStar on PlayStation 2 ja PlayStation 3 -konsoleille suunnatusta SingStarista PC:lle tehty klooni. UltraStarin idea on samanlainen kuin SingStarinkin; yksi tai useampi pelaaja kerää pisteitä laulamalla mikrofoniin ruudulle ilmestyvien sävelkorkeutta ja pituutta mittaavien nuottien mukaan. Pelissä on mahdollista tehdä itse lauluja ja siihen voidaan liittää yhdestä kuuteen mikrofonia.


title: M/S Tomke

text: M/S Tomke () on saksalaisen Klaus Eilbrecht Schiffahrts GmbH & Co. KG MS Tomken omistuksessa oleva kappaletavara-alus. Alus on rakennettu vuonna 2000 Daewoo Mangalia Heavy Industries S.A:n telakalla Mangaliassa, Romaniassa. Kuollutta painoa "Tomkella" on 3 171 tonnia. Alus on rekisteröity Gibraltarin lipun alle.


title: M/S Tomke

text: Vuonna 2000 alus valmistui romanialaiselta telakalta ja sai nimen Gerhard G. Myöhemmin samana vuonna alus sai nimen "Tomke".


title: M/S Tomke

text: 1. marraskuuta 2006 Tomke oli Itämerellä Öölannin saaren ja Gotlannin saaren lähettyvillä, kun ruotsalainen rahtilaiva M/S Finnbirch oli uppoamassa samalla alueella. Tomke saapui ensimmäisten joukossa onnettomuuspaikalle. Muut paikalle saapuneet alukset olivat nimeltään M/S Marneborg, M/S Largo ja M/S Finnhansa.


title: Paimenpoika

text: Paimenpoika voi tarkoittaa ainakin seuraavia:


title: Richie McCaw

text: Richard Hugh "Richie" McCaw (s. 31. joulukuuta 1980 Oamaru, Uusi-Seelanti) on uusiseelantilainen rugby unionin pelaaja. Hän syntyi ja kasvoi Eteläsaarella.


title: Richie McCaw

text: McCaw on pelannut pitkään, vuodesta 2001, Uuden-Seelannin maajoukkueessa All Blacksissa ja toiminut osan ajasta sen kapteenina. Hänet nimitettiin International Rugby Boardin vuoden pelaajaksi 2006, 2009 ja 2010. McCaw ilmoitti lopettavansa ammattilaisuransa 19. marraskuuta 2015. McCaw palkittiin rugby-urastaan Order of New Zealand -meriitillä 31. joulukuuta 2015; palkinnonjaon virallinen juhlatilaisuus oli 14. huhtikuuta 2016.


title: The Apostasy

text: The Apostasy on puolalaisen extreme metal -yhtye Behemothin kahdeksas albumi. Euroopassa albumi julkaistiin 2. heinäkuuta 2007, Yhdysvalloissa 17. heinäkuuta. Levy äänitettiin Gdańskissa Puolassa. Albumista julkaistiin myös 500:n kopion vinyylipainos.


title: The Apostasy

text: Aiempiin Behemothin albumeihin verrattuna albumi on melodisempi. Death metal -vaikutteet korostuvat aiempien black metal -vaikutteiden lisäksi. Levyllä on mukana myös kuoro, piano ja puhaltimia.


title: The Apostasy

text: Levy on yhtyeen tähän mennessä menestynein ja Yhdysvaltojen Billboard 200 -listalla se nousi sijalle 149. Hard rock -albumien listalla se kohosi sijalle 24. Yhtyeen kotimaassa Puolassa sijoitus oli yhdeksäs.


title: The Apostasy

text: Levyn nimi viittaa sanaan apostasia, luopuminen, erityisesti kristinuskosta tai yleensä uskonnosta luopuminen.


title: Sininen lootus

text: Sininen lootus () on alun perin vuonna 1934 "Le Petit Vingtiemè" -lehdessä julkaistu Tintti-sarjakuvatarina, jonka on piirtänyt belgialainen sarjakuvataiteilija Hergé. Se ilmestyi "Le Petit Vingtiemèssa" aikavälillä 9. elokuuta 1934 – 17. lokakuuta 1935, minkä jälkeen se julkaistiin 124-sivuisena, mustavalkoisena sarjakuvakirjana vuonna 1936. Vuonna 1946 tarinaa päivitettiin yhdessä monien muiden Tintti-sarjan tarinoiden kanssa. Tuolloin tarinan sivumäärä väheni 62:een, tarina väritettiin ja ensimmäiset neljä sivua piirrettiin kokonaan uudelleen. Teos on sarjan viides osa. Suomessa sarjakuva julkaistiin vuonna 1972 yhdentenätoista Suomessa julkaistuna Tintti-sarjakuvana.


title: Sininen lootus

text: Rawjapoutalahin maharadžan palatsissa oleskeleva Tintti saa vierailijan Shanghaista Kiinasta. Vierailija sanoo hänelle Mitsuhiraton, Shanghaissa asuvan japanilaisen liikemiehen nimen, mutta ennen kuin hän ehtii kertoa viestinsä loppuun, häntä ammutaan nuolella. Nuoli sisältää hulluksi tekevää Radjaidjah-myrkkyä. Tintti ja hänen kettuterrierinsä Milou matkustavat Shanghaihin tapaamaan Mitsuhiratoa, joka varoittaa, että maharadža on vaarassa ja Tintin pitäisi palata takaisin Intiaan. Kun Tintti yritetään murhata kahdesti, hän päättää palata Intiaan laivalla, jossa hänet kidnapataan ja viedään vieraaseen taloon. Vanha Wang Jen-Gie -niminen mies kertoo Tintin olevan huumekauppaa vastaan taistelevan "Lohikäärmeen pojat" -salaseuran päämajassa. Hän kertoo myös, että Mitsuhirato on Japanin agentti ja huumekauppias ja pyytää Tintiltä apua taistelussa tätä vastaan. Tintti suostuu ja lähtee vakoilemaan Mitsuhiratoa "Sinisen lootuksen" oopiumiluolaan. Seuratessaan Mitsuhiratoa salaa, hän näkee tämän räjäyttävän osan erästä rautatietä. Japanin hallitus käyttää iskua tekosyynään miehittääkseen osan Kiinaa.


title: Sininen lootus

text: Mitsuhirato vangitsee Tintin ja yrittää myrkyttää tämän Radjaidjahilla. Eräs "Lohikäärmeen poikien" jäsen on kuitenkin vaihtanut myrkyn vaarattomaan aineeseen ja Tintti pakenee vahingoittumattomana. Kun Mitsuhirato huomaa petoksen, hän pyytää Dawsonia, Shanghain kansainvälisen vyöhykkeen korruptoitunutta poliisipäällikköä, antamaan pidätysmääräyksen Tintistä. Samaan aikaan Tintti lähtee etsimään professori Fan Se-Yengiä pyytääkseen tätä kehittämään vastalääkkeen Radjaidjahille. Käy kuitenkin ilmi, että professori on kaapattu. Dawsonin poliisi pidättää Tintin ja luovuttaa tämän japanilaisille, jotka tuomitsevat hänet kuolemaan, mutta herra Wang pelastaa hänet.


title: Sininen lootus

text:
Tintti lähtee etsimään Fan Se-Yengiä Hou Koun kylästä. Matkalla sinne hän pelastaa nuoren kiinalaisen orpopojan Tšang Tšong-Jenin tulvivasta joesta. He saapuvat yhdessä Hou Kouhun, jossa heitä odottaa Mitsuhiraton vakooja. He selviytyvät tämän tekemästä murhayrityksestä ja ymmärtävät, että koko matka oli pelkkä ansa eikä Fan Se-Yeng ole Hou Koussa. Dawsonin miehet, mukaan lukien Dupont ja Dupond, yrittävät pidättää Tintin ja Tšangin useita kertoja, mutta nämä onnistuvat palaamaan Shanghaihin. Kun Mitsuhirato kidnappaa herra Wangin, Tintti päättää kohdata hänet ja sallii vangittavan itsensä. Tintin ja Wangin ollessa vangittuina "Sinisessä lootuksessa" heille paljastuu, että Mitsuhiraton ja koko kansainvälisen huumausaineliigan kuolleeksi luultuna johtajana toimii elokuvatuottaja Roberto Rastapopoulos, jonka Tintti tapasi edellisessä seikkailussaan. Juuri kun Tintti ja Wang ovat joutumaisillaan surmatuiksi, Tšangin johtamat "Lohikäärmeen pojat" tulevat väliin ja vangitsevat Rastapopouloksen ja Mitsuhiraton, joista jälkimmäinen tekee myöhemmin harakirin. Professori Fan Se-Yeng vapautetaan "Sinisen lootuksen" tiloista, ja hän kehittää parannuskeinon radjaidjahille. Wang adoptoi Tšangin omaksi pojakseen.
"Sinistä lootusta" pidetään yleisesti käännekohtana Hergén tuotannossa. Michael Farrin mukaan se on ensimmäinen Tintti-sarjakuva, jossa on huolellisesti suunniteltu rakenne. Aikaisemmin Herge oli improvisoinut tarinaa viikko kerrallaan, ja Tintti oltiin pelastettu yhdestä pulasta vain, jotta hän voisi joutua uuteen, kunnes seikkailu oltiin kuljettu loppuun. "Sinisessä lootuksessa" Herge sen sijaan tiesi, minne oli menossa ja kuinka sinne pääsi.


title: Sininen lootus

text: Toinen merkittävä seikka oli eri maiden ja kansojen realistinen kuvaus. Aiemmin niistä oltiin annettu "Tintissä" hyvin stereotyyppinen kuva: bolševikit olivat kyynisen pahoja, afrikkalaiset takapajuisia ja taikauskoisia, amerikkalaiset kapitalisteja tai gangstereja ja intiaanit herkkäuskoisia ja naiveja. Kun Hergen lukijat saivat tietää seuraavan seikkailun sijoittuvan Kiinaan, he pelkäsivät siitä tulevan entistä stereotyyppisempi. Eräs pappi, isä Gosset, kehotti Hergeä tutustumaan kiinalaisiin lähemmin, ja tämä suostui. Keväällä 1934 isä Gosset esitteli Hergelle Tšang Tšong-jenin, nuoren kiinalaisen kuvanveiston opiskelijan. He ystävystyivät saman tien. Tšang tutustutti Hergen Kiinan historiaan, maantieteeseen, kirjallisuuteen, kieleen ja filosofiaan. Herge luopui vanhoista ennakkoluuloistaan ja kiinnostui kiinalaisesta kulttuurista. Tšang myös auttoi Hergeä piirtämään kiinalaiset kirjaimet ja esineet mahdollisimman todenmukaisiksi. Tutustuminen Tšangiin oli Hergelle niin merkittävä asia, että hän nimesi Tintin kiinalaisen ystävän tämän mukaan.


title: Somalian aakkostot

text: Somalian aakkostot ovat Somaliassa käytettäviä kirjainjärjestelmiä. Somalian nykyinen aakkosto ja kirjakieli on nuori, vaikka kielellä on vuosisadat kirjoitettu kirjallisuutta, runoutta, kaupallisia ja uskonnollisia tekstejä. Ensimmäiset somalian kielen tekstit kirjoitettiin arabialaisilla aakkosilla. Arabian aakkosia käytettiin pitkään, vaikka se ei sellaisenaan sovellu täysin somalin kielen ääntämykseen. Somalialaiset runoilijat ja kirjoittajat kehittivät omia somalian kieleen paremmin soveltuvia aakkostoja. Arabiasta muokattu wadaad, Obbion alueella käytetty Osmanya, Gadabuursien Borama-aakkosto ja nykyinen latinalainen aakkosto ovat näistä tunnetuimmat. Somalian latinalainen kirjoitus vastaa lähes täysin kielen ääntämystä, on säännönmukainen ja muistuttaa siinä suhteessa suomen kirjakieltä.


title: Somalian aakkostot

text: Wadaad-kirjoitus on somalian kielen kirjoitusta arabialaisella aakkostolla. Alun perin sitä käytettiin somalian kirjoittamiseen arabialaisittain seuraamatta kielioppia. Sitä käyttivät pyhät miehet (wadaadit) ja kauppiaat. Aikojen kuluessa oppineet kehittivät tätä kirjoitusmuotoa. Arabialaista aakkostoa käytti 1200-luvulla šeikki Yusuf al-Kowneyn helpottaakseen Koraanin opettamista. Hän antoi somalialaiset nimet arabialaisille aakkosille auttaakseen oppilaitaan lukemaan ja kirjoittamaan arabiaa. Vaikka arabiaa käytettiin vuosisatoja somalian kirjoittamiseen, vasta 1800-luvulla šeikki Uways al-Barawi loi somalian kieleen sopivan tavan käyttää arabialaista aakkostoa. Hän sovelsi eteläistä Maay-murretta. Somalialainen kielitieteilijä Muuse Xaaji Ismaaciil Galaal (1917–1980) esitti 1950-luvulla uuden tavan kirjoittaa somaliaa arabialaisin aakkosin lisäämällä uusia symboleja niiden äänteiden kirjoittamiseksi, joita ei arabialaisessa aakkostossa ole. Lewis (1958) piti tätä parhaana arabiaan perustuvana somalian kielen aakkostona.


title: Somalian aakkostot

text: Osmanya-aakkosto (Somali: "cismaanya"; Osmanya), on tunnettu myös "far soomaali", somalikirjoituksena. Sen keksi 1920-luvun alussa Obbion sulttaanin veli Osman Yuusuf Keenadiid Majerteenin klaanista. Aakkosto luetaan ja kirjoitetaan vasemmalta oikealle. Kirjainten nimet perustuvat arabialaiseen kirjaimistoon, pitkät vokaalit uu ja ii kuvataan kirjaimilla waw ja ya. Vaikka osmanya saavutti laajan kannatuksen Somaliassa ja sillä tuotettiin runsaasti kirjallisuutta, se ei yleistynyt, sillä arabialainen ja latinalainen aakkosto kilpaili sen kanssa. Viime vuosina nuoremmat sukupolvet ovat kiinnostuneet uudestaan osmanyan kirjoitusjärjestelmästä ja ehdottaneet sen virallistamista. Osmanyan aakkosto on saatavissa Unicodena 10480–104AF (66688–66735).


title: Somalian aakkostot

text: Borama-aakkoston (Gadabuursi-aakkoston) kehitti vuonna 1933 šeikki Abdurahman Sheikh Nuur Gadabuursien klaanista. Vaikka se ei ole yhtä tunnettu kuin muut somalian kielen kirjoitusjärjestelmät, Borama-aakkostolla on kirjoitettu huomattava määrä kirjallisuutta ja qasida-runoutta. Borama-aakkostoa käytti lähinnä šeikki ja hänen lähipiirinsä Booramassan alueella Pohjois-Somaliassa.


title: Somalian aakkostot

text: Siirtomaaisännät, Englanti ja Italia toivat Somaliaan latinalaisen kirjoitusjärjestelmän, jota alettiin käyttää arabialaisen aakkoston rinnalla. Maan itsenäistyessä 1960 ei kuitenkaan päästy yksimielisyyteen somalin kielen kirjoittamisesta, ja virallisiksi kieliksi tulivat italia ja englanti. Koraanikouluissa, uskonnollisissa kirjoituksissa, runoissa ja lakiteksteissä käytettiin arabiaa. Somalian itsenäistyttyä nimitettiin somalin kielen komitea selvittämään, mikä olisi paras tapa kirjoittaa maan kieltä. Komitealla oli valittavanaan yhdeksän erilaista kirjoitusjärjestelmää.


title: Somalian aakkostot

text: Vuonna 1962 julkaistussa raportissaan komitea totesi latinalaisen aakkoston sopivan parhaiten ja joustavimmin somalin kielen ääntämykseen. Todettiin, että myös jatko-opintojen kannalta latina olisi paras kirjoitusjärjestelmä. Painotekniikkakin oli kehittyneintä latinalaisessa kirjoitusjärjestelmässä. Samoin ulkomaisten tutkijoiden laatimat somalin kieliopit antoivat hyvän lähtökohdan modernin kirjakielen kehittämiseksi. Poliittista yksimielisyyttä kielen kirjoitusasusta ei kuitenkaan saavutettu.


title: Somalian aakkostot

text: Vuoden 1969 vallankaappauksen jälkeen Siad Barren johtama ylin vallankumouskomitea (Supreme Revolutionary Council) päätti, että somalin kirjakieli on maan yhtenäisyyden kannalta ensiarvoisen tärkeä. Luku- ja kirjoitustaito oli vuonna 1972 viisi prosenttia. Somalin kielen komitealle annettiin tehtäväksi kirjakielen luonti. Lokakuussa 1972 määrättiin, että maan virallinen kieli on somali vuoden 1973 alusta. Virkamiehille annettiin puoli vuotta aikaa oppia uusi kirjakieli. Peruskoulun oppimateriaalit uusittiin vuoden 1973 aikana, ja somalin kieli tuli toiselle asteelle 1975. Yliopistojen opetuskielenä se ei kuitenkaan syrjäyttänyt eri tiedekunnissa käytettyjä arabiaa, englantia ja italiaa.


title: Somalian aakkostot

text: Siad Barren vallankumouskomitea käynnisti "kulttuurivallankumouksen" tarkoituksena laajentaa luku- ja kirjoitustaito koko maahan kahdessa vuodessa. Ensimmäisessä vaiheessa organisoitiin 8 000 opettajaa opettamaan luku- ja kirjoitustaitoa kolmen kuukauden kursseina kyliin ja kaupunkeihin. Elokuussa 1974 lähetettiin yli 20 000 keskikoululaista vuodeksi maaseudulle kouluttamaan paimentolaisia lukemaan ja kirjoittamaan. Tämä avarsi monen nuoren ymmärrystä maan enemmistön eli paimentolaisen elämästä ja elintavasta. Vaikka kampanja sattui vaikeaan kuivuusaikaan, YK piti lukutaitokampanjaa onnistuneena. YK:n arvion mukaan vuonna 1990 lukutaitoisten osuus väestöstä oli 24 prosenttia.


title: Somalian aakkostot

text:
Aakkoset ovat:
', B, T, J, X, KH, D, R, S, SH, DH, C, G, F, Q, K, L, M, N, W, H, Y, A, E, I, O, U.


title: Somalian aakkostot

text: Kirjainten nimet (sekä vastaavat arabian aakkoset):


title: Somalian aakkostot

text: alef (ا), ba (ﺏ), ta (ﺕ), ja (ﺝ), xa (ﺡ), kha (ﺥ), deel (د), ra (ر), sa (ﺱ), šiin (ﺵ), dha (ط tai ظ), cayn (ﻉ), ga (غ), fa (ف), qaaf (ﻕ), kaaf (ﻙ), laan (ﻝ), miim (ﻡ), nun (ن), waw (و), ha (ه), ya (ﻱ); a, e, i, o, u.


title: Saguenay-Lac-Saint-Jean

text: Saguenay-Lac-Saint-Jean on hallinnollinen alue Québecin provinssissa Kanadassa. Sen pinta-ala on 98 708 neliökilometriä, joten se on kolmanneksi suurin Quebecin alueista Nord-du-Québecin ja Côte-Nordin jälkeen. Alueen väkiluku on 272 610 ja väentiheys 2,8 asukasta neliökilometrillä.


title: Saguenay-Lac-Saint-Jean

text: Saguenay-Lac-Saint-Jean on osa vuoristoista Kanadan kilpeä. Sen tärkeimmät vesistöt ovat Saint-Jeanin järvi ja Saguenayjoki, joilla on ollut tärkeä merkitys sen historiassa. Se on myös suosittu lomakohde sekä Quebecin itsenäisyysliikkeen vahvinta tukialuetta.


title: Saguenay-Lac-Saint-Jean

text:
Aluekunnat:
Itsenäinen kaupunki:
Intiaanireservaatti:
Portail du Saguenay-Lac-Saint-Jean Alueen viralliset Internet-sivut


title: Ferdinand von Lindemann

text: Carl Louis Ferdinand von Lindemann (12. huhtikuuta 1852 – 6. maaliskuuta 1939) oli saksalainen matemaatikko, joka julkaisi vuonna 1882 todistuksen piin, π, olevan transsendenttinen luku eli pii ei ole minkään rationaalilukukertoimisen polynomin nollakohta. Samalla hän tuli osoittaneeksi ympyrän neliöimisen mahdottomaksi. Aiheeseen liittyen hän kehitti Lindemannin–Weierstrassin lauseen, jolla voidaan testata lukujen transsendenttiaalisuutta.


title: Ferdinand von Lindemann

text: Lindemann syntyi Hannoverissä vuonna 1852. Hänen isänsä, myös nimeltään Ferdinand Lindemann, oli paikallisen lukion opettaja. Hänen äitinsä Emilie Crusius oli taas saman lukion rehtorin tytär. Kaksi vuotta Lindemannin syntymän jälkeen isä-Ferdinand sai töitä schweriniläisen kaasulaitoksen johtajana, minkä vuoksi koko perhe muutti Schweriniin. Siellä Lindemann vietti suurimman osan nuoruudestaan ja kävi peruskoulunsa.


title: Ferdinand von Lindemann

text: Lindemann opiskeli useissa eri yliopistoissa, mikä oli hyvin tyypillistä 1800-luvun lopun saksalaiselle opiskelijalle. Hän aloitti yliopisto-opinnot Göttingenissä vuonna 1870. Suurimman vaikutuksen nuoreen opiskelijaan teki matematiikan professori Alfred Clebsch. Heidän ystävyyssuhteensa jäi lyhyeksi, sillä Clebsch kuoli kurkkumätään vuonna 1872. Lindemann sai kuitenkin haltuunsa ystävänsä geometrian luentojen muistiinpanot, joita hän käytti tehokkaasti hyväksi. Lindemann julkaisi muokattuina nämä muistiinpanot vuonna 1876.


title: Ferdinand von Lindemann

text: Münchenin ja Erlangenin yliopistot kuuluivat Lindemannin opinahjoihin. Erlangenissa Lindemann suoritti filosofian tohtorin tutkinnon vuonna 1873 Felix Kleinin ohjaamana. Hänen väitöstyönsä "Über unendlich kleine Bewegungen und über Kraftsysteme bei allgemeiner projektivischer Massbestimmung" tutki epäeuklidista geometriaa yhdistäen sen statiikkaan ja kinematiikkaan. Väiteltyään Lindemann matkusti Ranskan ja Britannian matematiikkakeskuksiin Oxfordiin, Cambridgeen, Lontooseen ja Pariisiin, joissa vaikuttivat Michel Chasles, Joseph Bertrand, Marie Jordan ja Charles Hermite. Jälkimmäisellä oli merkittävä rooli tulevaisuudessa Lindemannin työn kannalta.


title: Ferdinand von Lindemann

text: Palattuaan Saksaan Lindemann aloitti habilitaatiotyönsä tekemisen. Hän sai sen valmiiksi Würzburgin yliopistossa vuonna 1877. Ensimmäisen akateemisen työpaikkansa hän sai Freiburgin yliopistosta osa-aikaisena professorina. Vakituiseksi professoriksi hänet ylennettiin vuonna 1879. Seuraavan professuurin hän sai Königsbergin Albertus-yliopistosta vuonna 1883. Lindemannin toimiessa Königsbergissä, Adolf Hurwitz ja David Hilbert saivat myös työpaikat sieltä. Königsbergin vuosinaan hän avioitui näyttelijän ja paikallisen koulun opettajan tyttären Elizabeth Küssnerin (hautakivessä Lisbeth) kanssa. Vuonna 1893 Lindemann muutti Müncheniin, josta hän sai viran Ludwig-Maximilians-yliopistosta. Tässä virassa hän pysyi koko loppuelämänsä ajan. Hän kuoli 86-vuotiaana Münchenissä 6. maaliskuuta 1939.


title: Ferdinand von Lindemann

text: Merkittävimmät saavutukset Lindemann teki matematiikassa geometrian ja analyysin aloilla. Tunnetuksi hänet teki π:n transsendenttiaalisuuden todistaminen vuonna 1882 "Über die Zahl π" -nimisessä kirjoituksessa. Todistus oli merkittävä seuraus geometriaan, sillä se todisti ympyrän neliöimisen mahdottomaksi niin sanottujen euklidisten työkalujen eli viivoittimen, harpin ja kompassin avulla. Ongelma oli pysynyt vailla todistusta antiikin matemaatikoista lähtien. Charles Hermite oli vuonna 1873 kyennyt todistamaan toisen matemaattisen vakio, Neperin luvun "e", transsendenttiaaliseksi. Käydessään Pariisissa Lindemann sai tilaisuuden keskustella Hermiten kanssa hänen todistuksestaan. Hermiten kaltaisen todistuksen kautta Lindemann lopulta todisti piin transsendenttiaaliseksi.


title: Ferdinand von Lindemann

text: Lindemannin todistus perustui itse asiassa Neperin luvun transsendenttiaalisuuteen ja, että pätee e = −1. Tämän vuoksi ei olla täysin yksimielisiä siitä kummalle tunnustus Lindemannin työstä pitäisi todellisuudessa antaa. Hermite teki todistuksen eteen kaikkein suurimman työn, muttei toisaalta kyennyt tulostensa pohjalta todistamaan piin transsendenttiaalisuutta, joka olisi tehnyt hänet paremmin tunnetun matematiikan ulkopuolella.


title: Ferdinand von Lindemann

text: Fysiikka kuului matematiikan ohella Lindemannin mielenkiinnon kohteisiin. Hän tutki etenkin elektroniteoriaa, minkä johdosta hän joutui erimielisyyksiin oppilaansa Arnold Sommerfeldin kanssa.


title: Ferdinand von Lindemann

text: Lindemann tutki aktiivisesti myös matematiikan historiaa. Vaimonsa kanssa hän käänsi useita teoksia, etenkin Henri Poincaréen.


title: Arnie David Giralt

text: Arnie David Giralt Rivero (s. 26. elokuuta 1984 Villa Clara, Kuuba) on kuubalainen kolmiloikkaaja.


title: Arnie David Giralt

text: Giralt voitti 2001 Debrecenin alle 18-vuotiaiden MM-kisoissa kolmiloikassa hopeaa tuloksella 16,33 m. Seuraavana vuonna hän voitti kultaa Kingstonin nuorten MM-kisoissa tuloksella 16,68 m. Pariisin MM-kisoissa 2003 hän sijoittui neljänneksi tuloksella 17,23 m. Vuonna 2004 Giralt voitti kultaa Ibero-Amerikan-mestaruuskisoissa, mutta karsiutui Ateenan olympialaisissa. Helsingin MM-kisoissa hän loikki kahdeksanneksi. Kaksi vuotta myöhemmin hän oli Osakan MM-kisoissa seitsemäs. Giralt voitti Valencian sisäratojen MM-kisoissa 2008 MM-hopeaa tuloksella 17,47 m. Pekingin olympialaisissa hän sijoittui neljänneksi tuloksella 17,52 m. Vuonna 2009 hän oli viides Berliinin MM-kilpailuissa ja voitti tuloksella 17,45. Dohan sisäratojen MM-kilpailuissa 2010 hän sai pronssia tuloksella 17,36. Daegun MM-kilpailuissa 2011 ja Istanbulin sisäratojen MM-kilpailuissa 2012 hän karsiutui.


title: Arnie David Giralt

text: Giraltin valmentaja toimii hänen isänsä David Giralt, joka oli ensimmäinen pituushypyssä yli kahdeksan metriä hypännyt kuubalainen.


title: Capitale-Nationale

text: Capitale-Nationale on hallinnollinen alue Quebecin provinssissa, Kanadassa. Quebecin provinssin hallinnollinen keskus Quebecin kaupunki sijaitsee tällä hallintoalueella. Alueen pinta-ala on 18 797 neliökilometriä ja väkiluku 729 997 (2016), josta Quebecin kaupungin osuus on 531 902 asukasta.


title: Capitale-Nationale

text:
Aluekunnat
Itsenäiset kaupungit
Itsenäinen kunta
Intiaanireservaatti


title: SM-koris-kausi 2001–2002

text: Kausi 2001–2002 oli 62. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Espoon Honka, jolle Suomen mestaruus oli seuran historian neljäs. Namika Lahti voitti hopeaa ja Joensuun Kataja pronssia. Runkosarjan voitti Espoon Honka.


title: Viikonloppuisä

text: Viikonloppuisä on suomalainen musiikkikappale. Kappaleen tunnetuin esittäjä on Reijo Kallio, jonka versio julkaistiin vuonna 1980. Kappaleen on säveltänyt Jukka Kuoppamäki ja sanoituksesta vastasi Chrisse Johansson. Kappaleen ovat esittäneet myöhemmin muun muassa Jukka Raitanen ja Seppo Tammilehto.


title: Viikonloppuisä

text: Kappale edustaa 1970-luvun lopun lama-aikana syntynyttä iskelmää, jossa käsiteltiin nykyajan arkea, ja sen ongelmia uudella tavalla. Piilotunteellisella tasolla kappaleessa käytiin läpi lähinnä miesten tuntoja, ja kohtaloita muuttuvassa maailmassa. Reijo Kallion ohjelmistossa kappale jatkoi hänen edellisen albuminsa "Yksinäinen" nimikappaleen aloittamaa teemaa.


title: Viikonloppuisä

text: Kappale kertoo isästä, joka on eronnut aikoinaan vaimostaan. Heillä on yhteisiä lapsia, jotka jäivät asumaan vaimon luo. Isä näkee lapsiansa ainoastaan viikonloppuisin, mutta kaipaa heidän läsnäoloaan useammin. Sanoittaja Chrisse Johansson oli saanut aiheen lauluun erään ystävänsä elämäntilanteesta ja antanut sille nimeksi aluksi "Viikonloppuäiti". Ensimmäisen sävelversion kappaleeseen teki Veikko Juntunen. Johanssonilla laulu oli ollut valmiina jo yli kaksi vuotta ennen Reijo Kallion levytystä.


title: Kihachi Okamoto

text: Kihachi Okamoto (; 17. helmikuuta 1923 – 19. helmikuuta 2005) oli japanilainen elokuvaohjaaja ja -käsikirjoittaja. Hän syntyi Yonagossa, Tottorin prefektuurissa, ja valmistui Meijin yliopistosta.


title: Kihachi Okamoto

text: Okamoton kymmenien teosten joukossa on "Samurai" (1965). Työt ovat tyylillisesti monipuolisia; useita eri genrejä on edustettuina.


title: Kihachi Okamoto

text: Okamoto voitti uransa aikana useamman palkinnon, muun muassa kaksi Japanin akatemian palkintoa (molemmat 1992). Ikääntynyt ohjaaja kuoli Kawasakissa, Kanagawan prefektuurissa ruokatorven syöpään helmikuussa 2005.


title: Mika Mäki

text: Mika Mäki (s. 27. helmikuuta 1988 Pirkkala) on suomalainen autourheilija, joka ajoi Formula 3 -luokan Eurosarjassa kausilla 2008–2010.


title: Mika Mäki

text: Mäki aloitti kilpailu-uransa kartingissa vuonna 2000 kilpaillen viiden vuoden ajan. Vuonna 2005 hän siirtyi kilpailemaan Saksan Formula BMW -sarjaan. Seuraavana vuonna Mäki sijoittui sarjan toiseksi. Mäki voitti Italian Formula Renault -sarjan mestaruuden vuonna 2007 ja siirtyi kilpailemaan Formula 3 Euroseries-sarjaan seuraavana vuonna. Kausi alkoi hyvin, kun Mäki voitti Hockenheimringillä ajetun avauskilpailun, ja sijoittui lopulta sarjan viidenneksi. Mäki ajoi myös neljänneksi Macaon F3-kilpailussa ja F3 Masters -kilpailussa.


title: Mika Mäki

text: Kesäkuussa 2008 Mäki joutui auto-onnettomuuteen Tampereella osuttuaan tunnelin seinään alueella, jossa oli 40 km nopeusrajoitus. Poliisin mukaan Mäki luultavasti otti osaa katuajokilpailuun. Hän sai tilanteessa lieviä mustelmia. Kauden 2008 lopulla Mäki pääsi kilpailemaan Aasian GP2-sarjan Kiinan osakilpailussa saavuttamatta pisteitä. Vuoden loppupuoliskolla 2008 Mäki sai kauden 2009 kattavan sopimuksen F3-sarjan ranskalaistallin Signaturelta. Hän voitti Brands Hatchin kilpailun ja sijoittui loppupisteissä kuudenneksi. Mäki ajoi myös kahdeksanneksi Macaon GP:ssä. Vuonna 2010 Mäki ajoi kuusi kilpailua F3 Euroseries-sarjassa saavuttamatta pisteitä.


title: Mika Mäki

text: Mäki kuului Red Bullin nuorten kuljettajien ohjelmaan kauden 2009 loppuun.


title: Kantha Rao

text: Tadepalli Lakshmi Kantha Rao (16. marraskuuta 1923 – 22. maaliskuuta 2009) oli intialainen näyttelijä. Hän oli telugunkielinen ja esiintyi enimmäkseen telugunkielisissä elokuvissa, joskaan urasaavutukset eivät rajoittuneet niiden parissa tehtyyn työhön.


title: Kantha Rao

text: Rao esiintyi ammattilaisena yli puolen vuosisadan ajan.


title: Kantha Rao

text: Raosta tuli yksi Tollywoodin eli telugunkielisen elokuvateollisuuden merkkinimistä. Hänelle myönnettiinkin vuonna 2000 Raghupathi Venkaiah -palkinto.


title: Valehdellaan

text: Valehdellaan on Katri Ylanderin toisen studioalbumin "Kaikki nämä sanat" ensimmäinen single.


title: Valehdellaan

text: Kappale sai ensisoittonsa radiossa 21. elokuuta 2007. Digitaalisesti single julkaistiin 10. syyskuuta. Radiot ottivat kappaleen hitaasti soittolistoillensa, mutta noin kuukausi julkaisua myöhemmin se nousi yhdeksi Suomen soitetuimmaksi kappaleeksi. Se pysyi radioiden soittokertoja mittaavan Music Control-listan kärkisijoilla lähes koko loppuvuoden.


title: Valehdellaan

text:
Kappaleen on säveltänyt Antti Kleemola ja sanoittanut Inka Nousiainen.Kappaleen musiikkivideo julkaistiin syyskuun puolessa välissä. Sen ohjasivat Tuukka ja Olga Temonen.
Videossa ei ole mitään tarinaa, vaan se on tavallinen lauluvideo, jossa Katri laulaa eri värisiä taustoja vasten.


title: Patrick Hillery

text: Patrick John Hillery (2. toukokuuta 1923 – 12. huhtikuuta 2008) oli irlantilainen Fianna Fáil -puolueen poliitikko, joka toimi maansa presidenttinä vuosina 1976–1990. Hän oli koulutukseltaan lääkäri.


title: Patrick Hillery

text: Hillery oli Dáil Éireannin jäsenenä vuosina 1951–1973. Hän oli pitkään ministerinäkin: opetus- (1959–1965), teollisuus- ja kauppa- (1965–1966), työ- (1966–1969) sekä ulkoministerinä (1969–1973).


title: Patrick Hillery

text: Hillery istui Euroopan komissiossa vuosina 1973–1976. Hän kuoli kotonaan Dublinissa lyhyen sairauden jälkeen 84-vuotiaana.


title: Lapinlahden linnut 25 v – Lennossa 1983–2008

text: 25 v. Lennossa 1983-2008 on Nordisk Special Marketingin ja Provisualin 11. huhtikuuta 2008 julkaistu kolmen DVD-levyn boksi. Boksi sisältää Lapinlahden Linnut -yhtyeeseen liittyvää materiaalia vuosien varrelta, kuten muun muassa keikkataltiointeja, haastatteluja ja musiikkivideoita.


title: The Smiths (albumi)

text: The Smiths on brittiläisen The Smiths -yhtyeen debyyttialbumi. Se julkaistiin 20. helmikuuta 1984 saaden hyvän vastaanoton sekä kriitikoilta että kuulijoilta. Albumia pidetään yhtenä merkittävimmistä brittiläisen popin uranuurtajista ja se on listattu useaan otteeseen yhdeksi kaikkien aikojen parhaimmista albumeista esimerkiksi Rolling Stone -lehdessä. Sen paras sijoitus Britannian albumilistalla oli 2. sija.


title: Liu Xianying

text: Liu Xianying (s. 8. heinäkuuta 1977 Jilin) on kiinalainen ampumahiihtäjä, joka on kilpaillut maailmancup-tasolla kaudesta 1997–1998 lähtien.


title: Liu Xianying

text: Liu nousi sprintin viidenneltä sijalta takaa-ajon MM-hopealle Hochfilzenin MM-kilpailuissa 2005. Neljä sakkokierrosta ampunut Liu hävisi 17,9 sekuntia kilpailuun ykkösenä lähteneelle ja sen voittaneelle Saksan Uschi Dislille, joka niin ikään ampui neljä sakkokierrosta. Samoissa kisoissa Liu oli myös neljäs yhteislähdössä. Oberhofissa 2004 hän oli yhteislähdössä viidestoista ja Östersundissa 2008 seitsemäs. Pyeongchangissa 2009 hän oli sprintissä kolmastoista. Viestissä hän on ollut Kiinan joukkueen jäsenenä parhaimmillaan kuudes Anterselvassa 2007.


title: Liu Xianying

text: Olympialaisissa Liun parhaat sijoitukset ovat yhteislähdön seitsemäs sija Torinosta 2006 ja viestin niin ikään seitsemäs sija Naganosta 1998. Lisäksi hän on sijoittunut viestissä ja takaa-ajossa yhdeksänneksi sekä sprintissä 11:nneksi Torinossa 2006.


title: Liu Xianying

text: Maailmancupissa Liu on yltänyt neljä kertaa palkintosijalle, muttei kuitenkaan ole voittanut yhtään osakilpailua. Hän oli kaudella 2004–2005 toinen Hochfilzenin ja Ruhpoldingin takaa-ajokilpailuissa sekä kolmas Torinon sprintissä. Kaudella 2007–2008 hän sijoittui kolmanneksi Holmenkollenin takaa-ajossa. Maailmancupin kokonaiskilpailussa hän sijoittui kaudella 2004–2005 kuudenneksi.